Аҩыџьагьы есааира иацырҵон рышәҟәҩыра напҟазара, агха дурбаргьы иазхәыцуан, излеиӷьу ала идырҽеиуан, ражәеинраалақәа аус рыдулара иацәаашьомызт.


Анцәа ду, улԥха ҳаҭ, Аԥсны иахылаԥшхәу шәылԥха ҳашәҭ, – иҳәан, иикыз иаҵәца маҷк дҩахеит.


Аха зегь акакәын сыбжьы ахәага сыманаҵы, аҿыҭра сылшонаҵы саа ҟәымҵӡакәа ҿысҭлар акәын.


Аха Кыҷа убасҟак шықәса амра дахәаԥшхьан, убасҟак иҵахьан, ааԥынра аналагамҭаз акәыз, иаҭахызаргьы амш лашара реиҳа аԥсынҵры анкьаҿу, зыжәҩан еимаҷыҩу аӡын агәҭаны акәзааит, ажәҩан даҵамԥшӡакәангьы идыруан амра ахьынӡаҩеихьоу, иахьынтә ихәаԥшуа.


Аԥсҳа иԥсҭазааратә ԥышәа шмаҷмызгьы, реиҳа изааигәазгьы зны-зынла дыццакцәоит ҳәа иныӡбон, уаҩ иԥсы иахирзаауамызт акәымзар, уи зыхҟьо аҳазар-шьа илаз ауп ҳәагьы ақәызҵоз рацәаҩын, аԥсуа шьа-цқьа злоу ццакырак рыламсуашәа.


Хыҵакырҭа усгьы исымамызт, сџьыба аҵа ҭаԥсуа, скьатеиқәа еинҟьаны ианыкәашоз, анцәа дысзылԥхан, хәмариала исыԥшааит сахьыҩналашаз уадак.


Аӡәык-ҩыџьак акритикцәа иазааҭгылахьеит уи азҵаара, аха иахьынӡахәҭоу иҭҵаамкәа иҟоуп иахьанӡагьы.


Убри аамҭазы ари аҽы даваҩны иҿынеихеит арԥыс еилҟьак ҽыџьбарак дақәтәаны.


Ҳәарас иаҭахузеи, зегь ааныркылом аҿҳәара ахыхь, аха Саиҭбеи иҟәыбҷареи игәеилыххареи еиҳабацәеи иқәлацәеи бзиа дыддырбеит.


Иахьаауазгьы абна шаҟа аԥхасҭа анаҭоз азмырхакәа, ашәҵла ҟиарла иаханы, иама ахылаӷьара иҭаланы аҿынанахеит.


Иԥшааит аӡымҩасқәа зегьы, аӡҭачқәа, аӡмах дуқәа, акәара хәыҷқәа, аҵеиџьқәа зегьы, аха џьаргьы илымшеит аолыр ӡыцәыкәбарк аҭагалара.


Убри акино инахәаԥшыз ахәыҷқәа зегьы, аҽада шымҟаара иҟаауа афильм афырхаҵа хада Тарзан ҟә-ҟаа, ҟә-ҟаа!


Игәхьаазгоит аҳаблазегь, игәхьаазгоит урҭ рашҭақәа, рыҵлақәа, ргәарабжьарақәа, игәхьаазгонт уаатәи абыргцәа рбыжьқәа, урҭ зҵатәоу ахә дуқәа


Уи ианакәзаалак аҩны даныҟоу иаҳәызба убра ааныжьра аҭра ишҭоу, шамахамзар, икнеиҳаӡом бзиа ибоит, шьцыларазар акәхап


Акыр аамҭа аҳауеиԥш ҳаззызԥшыз лоҭи Қобалиа агыртәылантәи ир иманы дааит.


Бара исзыбҳәо ҩбаҟа ажәа убас иӷәӷәоуп, сгәы иснаҭоит адунеи аадырҳәрашәа.


Ҟьалаԥалара адәқьан иныҩнаҳауа ибжьан, асигарети, ауараши, анаркоманцәа ракәзар ахаатә инаркны, қәҵарыла измыҳәоз арбаныз.


Ақыҭа иагәуп ззуҳәаша, аха адәқьан анаҩс, шамахамзар усҳәарҭак еиԥшнушьалашаз хыбрак зқәумбаауаз аҭыԥ аҿы саннеи сааҭгылеит, дук мырҵыкәангьы хәыҷы-шьҭыбжьқәак аасаҳаит.


Урҭ рҩызцәа арыцҳарақәа, иахьанӡагьы инагӡаны раԥхьырҟәҟәаара ахьҳалымшац ашәҟәыҩҩы игәы инархьуа дрықәыӡбоит.


Иаб инхара, иԥсы изеивгоны, илшоны дҟалозар, мышкызны аҿыхра, мышкызны иаб иашҭахь ахынҳәра, егьарааны дазхәыцхьан, егьараан, аҳәса гәыԥшқақәа дырҩызаха, игәиилаӷырӡи неилаҵәо, давсхьан иаб игәашә, аха иаб иаҳәшьа иҟалҵаз аҩыза Абзагә иԥхыӡгьы иаламшәацызт.


Аҳкәажә Чич слеиԥшзар сыԥсааит, лыкәашашьа еицаҟьа-еицаҟьаӡа, уи лаҵкыс сеиӷьымзар ачарахь сцом, – лҳәеит Наргиузел.


Аԥсуа ҵара, аԥсуара иацхраауаз рыла иҟалетжьҭеи акры ҵуан, уи ҟалеижьҭеи аҵара ҳаҿызар, иахьа ҳаԥхьа игылоу амилаҭқәа ҳарыланаргылар ҟаларын, аха ари зваабарыда?


Убри ииашаны ишуҳәо еилыскаар изласылшо ала ухәы ҟасҵоит, – сҳәеит, арахь сара исфо сымаӡахымзт.


Уи акы, иҩбахаз, иага ус иҟазаргьы, ҳнахыкәша-аахыкәшо акәымкәа, абас ҳанеизах, иаахҵәаны аиаша ҳҳәар еиӷьуп.


Ԥҳәысҳәара инеиз, ачаи ашьақар шамамыз гәеиҭан, имҳаҵә рӷәӷәаӡаны, абжьы рыцәгьаны иаҵишьуа даналага, аҵәца аҵәҵәа еиԥш абжьы го иалагеит.


Сара стәоуп, аха тәашьа змам соуп, исзеиӷьу сшашьҭаз снадгылт исзеицәоу.


Иара убри илымҳақәа рыла акәын ишиаҳауаз, иааикәыршан аҳаракырақәарҿ итәаз ақырҭуа еибашьцәа, рыԥсыԥ абжьы.


Уи абназаҩ Аԥсны даныҟазгьы шәарыцаҩ дузаарын, амшә аҿы аихырԥара аҵәҭырԥа ҭаҵаны, бӷарҵахьы дааҵагьежьит.


Иҭабуп ҳәа басҳәоит, сан, ба бҿаԥхьа схырхәан, сыԥсеиԥш избо, сан, сзыҿҳәароу.


Асасцәа сыҩны иштәаз саар, ламысдаран, ачараҿ сымнеир, ԥхашьаран, ҩныда-гәарада адәы сықәхозаргьы, сҩыза ахьҭахаз аԥсрахьы сымцар ҟалмоызт, сынцәа ду ухаҵкы!


Анаҟәаԥиа иҩахыкны, Абсар ҳәа захьӡу аӡиас иахықәу Аныхамца аҳаблаҿы ԥсраз-бзараз арҭ ауаа агханы иҟалаӡом.


Ихьҭакыз ҵысҵас акәым, хьшьыцбаҵас садԥрылоит бԥенџьыр саҟәымҵӡо, аха иббом сцәанырра шхыҵӡаз сымҵәыжәҩақәа ԥыххаа ишцаз.


Ҵабыргуп, ԥыхьагьы, уажәгьы ақыҭа иалҵны усураҳәа, нхараҳәа ақалақьқәа рахь ицо аԥсуаа, шамахамзар ақыҭа изладҳәалоу, изламадоу рдацқәа зегьыҵәҟьа ҿахырҵәаӡом.


Ауадаҩра уацәымшәозар, Угәышԥы арбауа, Ахьамҭара узаҵалозар, Умахәҿа еилҳәауа, Алаӷьарахь уҽоумҭозар, Амариа ԥшаауа, Умш усла инаскьоугозар, угәырӷьаратә хәылбыҽха, Убысҟаноуми уанхаҵахо, Ухьамҵуа шьҭахьҟа.


Ара шәыҟазаап, – иҳәеит дҿаԥха-ҿаччо, зуаҩыбжара инахысхьаз Маиорич, Вулкан шәакәабеит акәу?


Қсас, ажәҩан акалҭ илаԥш ааҟәганы иармарахь данаахьаҳә, ацԥхь зцырдды, еихәылшаауа еиқәыз амца днадибалеит Мшәылды


Иҵоурам иқәӡбара еиҳа имариоуп, иҵоуроу сахьаркырала агәра угартә иаарԥшроуп еиҳа иуадаҩхаз акәымзар.


Ицон урҭ нас аҟәара иаваланы, ирҳәоз аӡәы иаҳар ҳәа ишәозшәа, иахьынӡанаскьаз рызгәамҭаӡо.


Аколнхара ашҟа усура дцарц азы иаб даныҩагыла, Адгәыр днеины, иаб ихәда инап хәыҷқәа аакәыршаны, днеихьынҳалеит.


Дадлач иакәзар, изблак изхымтуа илацәа ҭчааӡа, ӷәӷәалагьы ишьапы иҵшьуа, иҵагылаз Гедлас дихьынҳаланы, аарла акәын ишьаҿақәа шеихигоз.


Ашьтәа шкәакәа мыцхә излоу, зкәац аҵкыс зышша еиҳау, зтәыҩа дуу, зԥаҵа шлоу, арҭқәа роуп иара зышьҭоу.


Ахра иҽԥишәарц акәу, мамзаргьы иаԥхьаҟа уаҳа ԥсҭазаара ихази, насгьы Иԥсадгьлази иахьимбоз акәу, ихәашьыз аамҭа хаҵаҵас даԥыларц ахьиҭахыз акәу, аԥшатлакә аҿаԥхьа, шьҭахьҟа шьаҿак ҟаиҵарц иҭахымызт.


Ахьырҵәаҵәа еиднакыло арҿиамҭақәа рхадаратә хаҭабзиарақәа ируакуп инагӡаны агәрагара иаԥсаны иахьыҟоу.


Кьыршьал Чачхалиа исатиратә ҟазара ҷыдала ирныԥшуеит ԥшьба-ԥшьба цәаҳәа ицо ажәеинраала кьаҿқәагьы.


Уаҟа еикәагылаз аҵла рымҵан, итатаӡа, ушьапы назлашәкәоз ашьац рхыцәқәақәа, аҵх лашьца аӡаӡа хьшәашәа шрықә нарҳәҳәахьазгьы, инылаиан зыԥсы ааиҭазкыз ибаргәызеи уҳәарын.


Иахьа ахәышықәса аплан гәоуҭоит Лассы инагӡахарц, ахьиқәаҵәа ҳтәыла иауҭоит Аиааирақәа рзурҳарц!


Урҭ еицызароуп, дад, ихеибарҭәаауеит, ас рзызҳәоз, уажәраанӡа ҿҭыӡәӡәала изыхцәажәоз ажәҩашәаҟьаԥшҩы Џьанҳәаҭ-иԥа Џьамхәыхә иоуп.


Ааигәа иҟоу ҳнеилоит есымҽыша, сан лахь амҩа сықәуп уажәы, абар.


Зегь илшошәа убоит, аха акгьы злымшо иоуп уи ари адунеи ду аҿаԥхьа.


Ҳаи, дадхеит, ианбыкәушьҭ аԥсуа нхаҩи аҵара змоу аԥсуеи рбызшәа анеибакуа?!


Иреиӷьқәаз артистцәа Виолетта Маан-ԥҳаи, Валери Ақаҩбеи ароль хадақәа ихәмарыртә изҩит апиеса Ҳашьхақәа рышәшьыра.


Абас, нандуи дадуи ргәы иахәара абаҟасҵари ҳәа сышрыцхраауаз, даргьы шсылаҽхәоз, жәамш раҟара ааҵхьан еиԥш, ҽнак ателевизор ааҳаркызар, ажәабжь хлымӡаах рҳәеит


Саџьанк аҿыгҳара аҭаны ианышьҭала, иҵарыҵаруа иаамацәысын, абамба амца ҩацралан, зегьы лықәыццышәаа иагеит.


Урҭ еиҳараӡак хықәкыс ирымаз игәыԥҵәагаз, аџьабаа ду зцыз, бзабаа дара рзы излымҵуаз аколнхаратә бзазара џьбара ацәцаракәын.


Уи лҳәашьа убас иҟан, лара дҟәышымзи, иаразнак еи-лылкааит, аҷкәын иаб имеида имамкәа арахь дшымааз, ларгьы иара илырдырыр лҭахын лгәы шхьаԥссахьаз, зегьы лхалыршҭырц шылҭахыз, аха иара иалҳәоз, иара дхәыҷын, насгьы, иара иидыршеи иимдыршеи макьана рҳәаа дхым ҵыр акәын


Аха Пата дҿыхт ихала, Иблақәа аарҟәыҷны, Иаҳаит усҟан рԥенџьыр ала, Аҽы икьыркьырыз абжьы.


Уи, аҳәаанырцәтәи иныҟәарақәа раан, насгьы Аԥсныҟа иаа-уаз ҳџьынџьуаа рыҿцәажәараан, ианиҵеит хыԥхьаӡара рацәала афольклортә рҿиамҭақәа


Сылаԥш сзаҟәымго сшазыԥшуаз, иаасгәалашәеит, санхәыҷыз сабу исеиҳәахьаз, аԥсыӡ амшые ихыланы икәашо изныкымкәа избахьан ҳәа.


Аԥсуа жәлар рҭоурыхтә мҩа даара ишдуу, иаҵанакуа шырацәоу апоет ибзианы еилкааны имоуп.


Уи ипоезиатә рҿиамҭақәа рҿы аԥсабаратә ҟазшьала еиларҵәоуп, ажәлар рдоуҳатә фырхаҵареи урҭ рҳәамҭа лыԥшаахқәеи рпоетикатә ҷыдареи.


Акгьы рыҵамыҩӡакәа, ибба-ббаӡа, инаганы икноуҳаит ҳәа иуарҳәараны иҟоузеи, дара рҿаасҭара рзымхошәа?


Ажурнал Алашара ҭыҵуа иалагеижьҭеи ажәабжь иазкны ианылахьоу астатиақәа рахьтә акык-ҩбак роуп ирылукаартә асахьаркыратә анализ ҟазҵоны иҟоу.


Абри дазхәыццыԥхьаӡа игәырҩацәгьаха ихигон, аха агәы мыжда ажәуам ҳәа, макьанагьы акы илшақәарашәа ихы ибон.


Аԥсуа сахьаркыратә литератураҿы, еиҳаракгьы уи аҿиара амҩақәа уанрыхцәажәо рыӡбахә мҳәакәа узрывсуам Муҭы Ақаҩба идраматә рҿиамҭақәа.


Уажәы иара иҿынтә ианиаҳа, насгьы дыснаԥхеит ҳәа ззиҳәаз иаҳәшьа гәакьа ахьлакәыз аҟнытә, Ҭарсхан аҟыԥҳәа ихаҿы дааит еицырдыруаз уаажәларрак усзуҩы, акымкәа, ҩбамкәа ашәҟәқәагьы ҭзыжьхьаз.


Ихәыҷра, иқәыԥшра, абри адгьыл зцәеи зыбаҩи адӡылаз иан, иаб, амхырҭа аҵыхәан иҟоу урҭ рнышәынҭрақәа уҳәа, акгьы ихаҿы имааиӡеит убри аамҭазы.


Убри аԥҳәыс, лҭаца касы налхыхны дналҿаԥшижьҭеи, иҩыза ишизиҳәоз, Ҟаимаҭхан лхаҵа ҳәа акәын, ихьӡ ихашҭызшәа.


Амала, ахш аплан атәы сыздыруам, аха акәац аплан инацҵангьы ишынашәыгӡо ала снапы шәысҭоит.


Қьырмытк-қьырмытк инеиҳамкәа, оумашәа еицеиҟаран иԥҟаз ахаҳәқәа рыла ичаԥаз ашҭа ду иазымкуа еизеит ҵҩа змам ажәлар.


Отиа иаразнак гәҩарас иааҟаиҵеит, иааз аибашьҩы хымԥада иҽеимыз ажәабжьк шааигаз аҟара.


Иџьаушьаша, иара уаӷа ихаҭагьы уизеилкааӡом, ма шәыргәындас, ма гаӡас, ма зегьы ззеиԥшу, зых пату ззақәым аӡәыс уиԥхьаӡоит.


Сшьапы нкыдкшаларгьы, ма баша еимҳәак сыхьыргьы, урҭ мыцхәы хьаас иркуан, ирҭахын дара ртәала уаҳа зеиӷьа нарылымшоз ала ибзианы срааӡарц.


Есышықәса ипланқәа изыҟаҵаны, иаҳҭо ҳаналага, зынӡак аусура дааҟәыҵын, даатәеит, дашшуан Гәаџь.


Иарҟәанадарц аҭахызшәа аӡы амра хыҷҷалон, аха уи адагьы са схала исыршуан.


Аԥша ҟәанда ахәхәаҳәа исысуа, Аԥхын баҳчараҿ сахьтәоу, Сара сыԥсҭазаароуп сзызхәыцуа


Шәызусҭцәада ҳәа ианҵаа, Ардимон аԥхьа аԥсшәа нареиҳәан, ашьҭахь изусҭцәаз, иахьынтәиаауаз надирдырын, нас иаргьы днаразҵааит.


Тиутчев иромантикатә лирика иаҳа-иаҳа, убла иаахартә, ареализм ашҟа ахы архо иалагеит.


Амхра илагеишьҭеи мызкы аҟра иҵуоит, аԥасагьы иақәын, аха усҟан имҷын, ожәы азжырҳаит.


Манча хылҵшьҭрала дынхаҩуп, аха аамҭала зных аамысҭара иҽазикуан, аамысҭцәа иҽрыдирҳәазалаарц даҿын, аха иамуит, уахь иара ишиҭахыз еиԥш даднамкылт.


Хар сымам, қәрала дахьеиҵбыз дыԥхашьозу, ҟазшьала еиҳа дахьыхьшәашәаз акәу здырхуада, ибжьы аарла иҭкаауа, аҭак ныҟаиҵеит Сқьеԥарна.


Зынгьы рыгәра сзымгеит зыгәра згашаз, схаҵкы ицашаз ааины схы иҭаԥеит.


Византиа аимпериа аӡбахә уаҳа иамҳәаӡо, убасала аҵыхәтәгьы ирцәеит, – иҳәан Геральдо, иажәа ааҿахиҵәеит.


Адиктатор адиктатура шьақәиргылоит иаарласны, шықәсык ҩышықәса инарылагӡаны, жәашықәса акәым шәышықәсагьы аҭаххоит адемократиа ашьақәыргылара.


Даныздыр сыҳәҳәеит, деихеит аӡы хәашь ду дыруан, сара сышьҭахьҟа сҿаасхеит.


Иҵоуроу афырхацәа рахьтә еиҳа иаулкаартә иҟоуп, рхаҿсахьақәа иахьынӡахәҭаз изышьҭымхызаргьы, аҿатә идеиақәа ныҟәызго, аԥхьагылаҩцәа ҳәа иԥхьаӡоу, аҿар иреиуоу ашәҟәыԥхьарҭа Ҩны ахылаԥшҩы Ҭамел, ақыҭсовет ахантәаҩы, апартиачеика амаӡаныҟәгаҩ, акомҿарра иалоу уҳәа убас егьырҭгьы.


Уанду аедыгьа ҭыԥҳа лхан аҿы ицәырҵит, зеиԥш ааигәа Ҭырқәтәыла жәҩан аҿы икыдымлац иаҵәак!


Игәы дааҭагәамҵит аԥсҳа, иаразнакгьы ихаҿы иааит ианшьцәа аҳазарқәа реиҳабыра реиҿкаашьа уқәныҟәом ҳәа ирҭаз аҽԥныҳәа.


Лыхьӡи лыжәлеи Аԥсны иахьабалак ашәаны ачамгәыр иацырҳәо иалагеит, раԥхьатәи апластинкақәа ирнырҵеит, стахановка ҳәа изышьҭаз хьӡыс иналхылеит.


Аӡиасқәа дырзынкылом, цҳа хымзаргьы дрыцәшәаӡом, хра бааԥсызаргь уи даангылом, имҩа дыруп дыхҟьаӡом!


Аӡы иҭоу, ауаҩы ихныҟәгагақәа зегьы раасҭа, иҟалап, акалмаҳа анцәа ишазар, ауаҩы иуаҩра ахьынӡаҳараку агәаҭаразы, иуаҩра аԥышәаразы.


Алитература ҿиара егьырҭ апериодқәа раан ажәабжь еиҳа-еиҳа амҽхак ҭбаахоит, хыԥхьаӡаралеи хаҭабзиаралеи еизҳазыӷьоит.


Борис Ҭыжәба аԥсуа журналистика арҿиаразы ихы аџьыка ықәиххьеит сҳәар, иара иусуреи ирҿиареи ирзааигәаны издыруа дарбанзаалакгьы дсықәшаҳаҭхап, иагьымцхәхарым ҳәа сгәы иаанагоит.


Убри азоуп, Аҟәа ахақәиҭтәра ҳамацара изаԥшьаагазгьы, аха агәра сызгом ԥыҭрак ашьҭахь ақалақь даҽа тәымуаак рнапаҿы изыҟаларым ҳәа.


Аха уи аҭагылазаашьа минуҭкәак ракәын, нас ус иахәҭоу акы акәны сахәаԥшуан.


Аԥшәма изнеиз исас иҽы ахәы ҭеиҵеит, ихаҭагьы ҳаҭыр иқәиҵеит, акриҿаҵа-акыриржә икәасқьа асасааирҭаҿ дышьҭеиҵеит.


Лара дыҟанаҵ икәша-мыкәша аԥсҭазаара шәҭлоит, аԥсы ахазаауеит, аҵарақәагьы ҷырҷырлоит, анхара угәы азыҳәо уҟалоит.


Уаҳа ԥсыхәа аныҟамлалак даҽакуп, насгьы, уара уԥсы даҽаӡәы изыҳәан еиқәырхагазар.


Ашьха иқәчыз аҵх лашәгьы дацәымшәакәа, дара иахьырҭахыз ахыҵырҭахь акәымкәа, царҭак амамкәа аҳаҩа ҭакнаҳаны иахьыҟаз ахь илгеит.


Ожәы ԥыҭк еилызцоуа иҟоугьы даара ргәы иалсшт, абрис аоҩ иҿы рықәнагаа ахьырзынамкӡаз.


Иимшьуаз ауижьуан, уимоу, зны-зынла рмахәар кны инаган идиртәалон, исарақь наган изхеиҵозгьы дубарын.


Аԥҳәыс ахәыҷы-ԥсы дызмаз, аимдара шыҟалоз лцәа иаалашәан, днеихыеитакәакь ахьшәа, дцәышӡа.


Данааҩнала аҭаҳмадцәа шанхеит, иҩагылеит ҳәа Гомер иззиҳәаз, Троиантәи аибашьра зыхҟьаз Елена лыԥшӡара инаркны, иахьа уажәраанӡа ашәҟәыҩҩцәа азхьуеит ауаҩы иҩныҵҟала иԥшӡара.


Уи уара ахаан ус ҟаҵа ҳәа соумҳәаӡацт, аха исазҳәо, ус шыҟаҵатәу сзырдыруа уара иуцырҟьаны иаауа мчык сы лазар акәхап.


Аҵара ду далганы дмааи, аԥхьаҟатәи зыда ԥсыхәа дрымам кадруп, Чемо иеиԥш иҟоу абхәа даниоу, дҩышьҭԥааны џьара днықәимыртәаргьы иуӡом.


Жәшәи ҩынҩажәижәаҩык хаҭала, иара убас жәеиза коллективгьы Асоциалисттә Џьа иазӷьеиҩцәоуп, хә-коллективк убри ахьӡ аҽаԥсатәра иашьҭоуп


Ирҿахәмаруан ашьха ҳауа зҩыда, аӡ цәыкәбарқәа рыхьшон разынҵас, аха џьарак урҭ аанкыло изкыдаз, ҽакы иама идәықәлон нас имҵарс.


Аамҭа мыждахәырақәа ирхылҿиаахьоу, амбатә хҭысқәа зхызгахьоу аӡәы изымдыруа иҳацԥсыр аҵкыс, убарҭқәа зегьы шәара аҿар ижәдыруазар шәызҿыԥшша шәоуеит.


Аҩны еихагыла дуқәа, атеатрқәа, акинотеатрқәа, ацирк, еиҳау аҵараиурҭақәа ирызку аҩнқәа акымкәа, ҩбамкәа.


Ианааҳмышьҭӡа, рымҩа куа, Амла инҵәон абгахәыҷқәа, Еибарууан уахи-ҽни, Акәтҵарахь иааԥшны.


Ақалақь аҿы ауаҩы дыздыруа, иидыруа рхыԥхьаӡара иага ирацәазаргьы, дахьынхо ауада аҭахызаргьы ихатәы ҩны имазааит дшындәылҵыз еиԥш атәымуаа изымдыруа, дызымдыруа днарылагылоит.


Сара саалеигәырӷьеит аӡӷаб хәыҷы, шаҟа деилҟьоузеи, зхәы ҭазмырхо аӡә лакәзаап ҳәа.


Убри аус ду аҳәынҭқарратә политикатә зҵаарақәа ҳажәҩа иқәлеит даҽа уск азыҳәан Анцәа ҳаицызшаз аҿарацәа, ашәҟәыҩҩцәа, аҵарауаа, ажурналистцәа, арҵаҩцәа уҳәа.


Ажәлар еилагьежьуа, еилахынҳәуа, дара-дара еизыӷыӷуа ианааилахалак, сыбҩатә быкь аашьҭыхны, раԥхьа снагыланы сҿынасхон


Дад, Ҷнагә, ухаҵкы, – иҳәеит Шьқәыҭ Саманба, аҽыҩ зтәыз аԥшәма иашьеиҳаб.


Ацәарҭа иара изы иҟам, хызеи хчи имбаӡац ихахәы еилажәжәоуп, хҳәа алеимкӡац.


Урҭ азеиԥш идеиа хада аԥсадгьыл ахьчара, аԥсуа абшьҭрақәа реидгылара аидеиа иеиднакылоит.


Акаамеҭ, шаҟаҩы далырххьоузеи иара, шаҟаҩы, аха арҵәааҳәа дыҳәҳәаны дырцәыбналон, аҽшьра иҽықәикуан


Иарӷьа напыхьараџь ҩышьҭихын, аҟәақ-аҟәақҳәа иарма иаақәихәахәеит, ибызгьы ргәаҟуа иԥышәқәа иаарыбжьишьит.


Даҽазныкгьы акылҳара схы нкыласкит, иқьаԥҭажәхахьан Шьмаҭ инхарҭа, аҩныжә шкаҳара, ихырқәақәо игылан, икаԥсахьан амӡырха злахкааз аҵәҩанқәа


Ицырцыруа иара шнеиуаз, Ахра агәаҿы ианынҿас, аԥҭа ԥжәаха игәаҭеиуаз еиԥшу џьушьап, иахьаҿаз!


Ари аизга иахцәажәахоит иааидкыланы ашҟәы ианылаз аусумҭақәеи, нас ҳгәанаагарала иалкаахо усумҭақәаки.


Ус баша, традициала рнапаҿы иҟаз, ирхьыԥшны анхацәа рҿы ишымчыдаз, рыҽшдыргәаҟуаз, абжьарак ас еиԥш иҟаз ауадаҩраҿы акы ишаԥсамыз, хәыцырҭасгьы ишрымамыз хыс ҳазқәырҵарызеи ҳәа дара ирыхәаԥшуаз ажәлар.


Мап, наҟнаҟ сажәабжьҳәаҩ ссир исеиҳәаша сыздыруам, аха макьана исаҳахьоу ала, асулҭантә Ҭырқәтәыла агентцәа еиқәдырҽаҽаз апропаганда имҩахнаҟьеитакәымзар, аублаақәа, Ҟазауҭ абираҟ иаҵагыланы хацәынмырха еибашьыртә еиԥш, амсылман дин азы ифанатикцәаны иҟалартә еиԥш, ргәы-рыԥсаҿы ԥашәк рҳаны ирымамызт уҳәартә ауп ишыҟоу.


Ишырҳәо еиԥш, схылԥа аҵыс ҭан, сара сеиԥш насыԥ змоу дыҟоуп ҳәа сыҟамызт.


Убри анаҩс лара дааурцәажәар, уеизгьы уажәраанӡа илҳәаз инацҵаны ҳәа ак ҳазҳәо лакәӡам, – иҳәеит.


Бара, нана-Гәында уи иблақәа бырхыԥшыл, ибхагылоу ажәҩан ус иҵаулам, тәарҭас иахьбымоу ашҭаҿы аӡыхьқәа ус ицқьам.


Ахьышәҭҳәа аӡы ахы ҩҭанаршьшьын, ызмгәа тыҟӡа аӡы иарчхьаз аҷкәын даалнагеит.


Иара даныцәоугьы диҿаԥшуан, даарак ацәа иаалымнахаанӡа, дҷырҷыруа гәаныла ак иалҳәон, ак иалҳәон


Шьыбжьонын, Ҷыҷын, аҩны авара ашәшьыраҿы ифаетон ааган инаиргылан, дцан ласба хәҷык има дааит.


Ани дшашышыз анеиликаа, ахәаџьа даалаган ахырҵәы рҵәны ари аус аӡбара иалахуз инаганы ириҭо далагеит.


Ак аҵкыс ак ыршанхангьы, ашәаҳәарақәеи ақьачақьрақәеи аҵх агәахьы инықәлаанӡагьы ирҿын.


Ииашамкәа амҩа иқәҵо аус, ишиашам ааԥшра иалагоит, алҵшәа цәырҵуеит акыр шықәса анҵлак.


Уаангыли, дад, уаангыли, – иҳәан, имаҟа иадҿаҳәалаз иаҳәызба, аҭра иааҭиган, сеиқәа аҩнуҵҟатәи аҵҟьа аԥыртлара далагеит.


Зыхшыҩ инанамго џьоукы акы рҳәеит ҳәа, аԥхьа аиаша еилымкаакәа ацҭәаҟаҵара еснагь ажәлар ирԥырхагоуп


Амца акны ибылуан зны араҟа арха, сыԥсылмыткуа дгьыли жәҩани срыбжьахеит.


Са сахьықәтәаз, амҟәыба сыцраҳәазшәа, ҵаҟа исыхон, аха мчыла сыҽныскылон, заанаҵ, агәы рҭынчны аҵәафара иа лагаанӡа, самхаԥрыр ҳәа сшәон.


Уи аҵыхәтәантәи ашәҟәы реиԥшмызт егьырҭ зегьы, ахәшәтәырҭаҟнытә дыбналаны ицара зхароугьы убри ауп.


Аҷандара данааи, иҩызцәа иреиҳәеит апартиа араиком актәи амаӡаныҟәгаҩи иареи еибырҳәаз ажәабжь.


Ҳаԥхьаҩ идыруеижьҭеи маҷ ҵуам Таиф Аџьба ахәыҷқәа ирызку иажәеинраалақәа, ипоемақәа.


Нанхеит, бара быӡӷабуп, урҭ рҿы ибылшагәышьозеи, бара ӡӷабк моу, ахацәа егьрылшом урҭ рҿы, урҭ нагӡара змоуша!


Урҭ иара итәын, сара исҭахьахын, изгоит ҳәа саналага имуит, уахьхәыма сҳәан, сааччахит, уахьхәыма ҳәа зҳәашаз иара шиакәызгьы.


Аԥсуа бызшәаҿы даара ирацәоп ауаҩытәыҩса знысхьоу аформациақәа акакала иаазырԥшуа ажәақәа.


Сахьаркыратә ҩымҭак афырхацәа ирыхҭысуа акеиԥш урыԥхьозҭгьы абарҭ сцәаҳәақәа, хымԥада, иухәыцрын абас


Илабашьагьы аԥса ахарсын, ахы ҿыԥса иҵарӡа, ижәцәеимаа рҵәы аҵыҭәа изаҵан, ишьапы дамшьуа иԥхаӡа.


Урҭқәа зегьы еилкааны идыруан ркомандир Божко, Уи зны Баҭал дааскьаԥхьаны ус иҳәеит дыччо


Уажәтәи аҳәсахәыҷқәа иааҟарымҵо ак ыҟам, ишԥыкәыз иац иаанагаз иахьа дцәырҵит, изыхәҭаз мышьҭыкәа лара дышцаз ҳәа дгәамҵит-дхамҵит, дыбмышьҭыр акәымзи, – лҳәан, лҭаца Физагьы дналықәцәҟьеит.


Сгәы алаҟам, амра ҭашәарц иццакуеит, ирыҵалеи ашәҭқәа, рхы гәыхшәарҭас иркуеит.


Баҟас ирхагылазааит уи зыжәлар зхы-зыԥсы рықәызҵаз ҳҵеицәа гәлымҵәахқәа, ҳҵеицәа фырхацәақәа!


Шкәакәа маҭәала еилаҳәаз абер ԥҳәыс пасха ҳәа изышьҭаз ачыс ӡны, иҟаԥшьы-уаркалеиуа ишәыз акәтаӷьқәа аваԥсаны изныз саара ҟьаԥск кны аԥшьауаҩы дивагылан.


Абарҭ иубауа агыгшәыгқәа, Ауаҩшьра иаҿын, Бзанҵык шәиԥхьыӡ рыгымкәа, Гәнаҳарала иҭәын


Дара актиорцәагьы, иржәыз мыцхәы ианрлыслак рцәаныррақәа арҿыхоу здырхуада, уажәраанӡа ҽамыршьагала ишиацәажәоз, баҩхатәроуп абри ҟазҵо, ҳуааума ҳара, абри иеиԥш иҟоу ауаҩы ҳтеатри ҳдраматургиеи дырцәырӡны дахьҳамоу ҳәа ҵаныҵәҟьа ргәы иаанаго, дырҩегьых иҿыцҳҳараӡа иныҳәаҿа ркуеит, аӡәи-аӡәи иреибамырҳәо, еикәҟьаша-еихҟьашо, рыхәдақәа хьыхәхәа, дгәыдкыла-хыдкыло


Схы анҩышьҭысх, иуаҳаз башоуп, уи аҩыза ҟалашьа амам иҳәарашәа, еиӷрашәны, еиқәыхьшәашәа игылаз Сталин ибаҟа снагәыдыԥшылт.


Таиф Аџьба арҿиара ус зегь раԥхьа иргылон, уи зегьы ирыцкны дахәаԥшуан, аха убриаамҭазгьы иҳәатәуп иара ҭакԥхықәра дула дшазнеиуаз иҭаацәа рҿаԥхьа идыз ауалԥшьа


Ашьҭахь дкылԥш-кылӡырҩуа, Арда шьҭа илҳәаша ҳәаны дцахьазаргьы дцахьеит анигәахә, ркәасқьа ашьҭахьтәи амардуан ала даахалт.


Уара, аҵыс ӷраҷкәын, Аҟармаҵыс ацәгьақәа сазҳәаз, атәым цақәа унаргәыдԥшыло, убра иӷьычны имҵаурсуа аамышьҭахь, хныҟәгарҭа умамкәа, насгьы ахьӡ бааԥс


Рубежевичетәи аусҳәарҭа армарахь ала асаан ианшәылаз аҳампал заҵәы еиԥш ишәыгәӡа иубоз ахәызқәа ашьапаҟны.


Азныказ шьҭахьҟа сныхбыкьны сныҵаххит, аха, уи ԥсеивгаран исзыҟалазшәа, сҭыԥ аасыԥсахыртә сҽеизганы, сҩеиханы снеиҭаԥеит, Миха иоуразоуроу ихьанҭара зегьы иман адгьыл сықәикырц иҿанааиха.


Ҿырԥштәыс иааҳгозар, лассы ажәлар ирылаҵәаз, иахьагьы гәахәала ашәаны ирҳәо, еицакра змам Кофҭа шкәакәа излаҳнарбо ала, арԥыс бзиа иибаз аԥҳәызба, зыҽны дибаз аҽны нахыс адунеи дазымкуа дҟалеит, уи излырҵысыз абзаиабара џьашьахә атәы дамҽханакит, даргәаҭеиит, игәҭакы иҳәарц дахьлықәымшәаз ҭынч дамыртәеит.


Даара ҳгәырҩа уагошәа ҟаҵаны уҽхьаукуеит, ҳадгьылқәеи ҳмал инхази уреиҩаӡозаргьы ҟалап!


Мсым Ду Ԥысҳахыра ашьхара акаҵәараҿы Нхыҵ-Кавказҟа ихыҵуаз амҩа дызлахылаԥшуаз ала, уажәазы иџьабаа еиҳа иӷәӷәан.


Бара боуми уаҳа зымҩа сыԥшында, аҭӡамцқәа дагәахт, урҭ ԥыхьеиԥш иччом.


Оҳ, гәышьа ҳәа дәык инықәлар, аҽеиҵнахуан азхара, иаҭахым уи акы аԥықәслар, аҽырҭынчны ицон хара.


Шәарҭ абзиахәқәа заманала ижәдыруеит ҳџьынџь-дгьыл алашәага ирыладыршәыз абаҩ еиԥш атәымуаа еимдырххоижьҭеи шаҟараамҭа ҵуа.


Лара, аҵыс ахымҩаԥгашьа џьшьо дшахәаԥшуаз, аҿы ааихыхны ажәак аҿмыршәаӡакәа, алашьцара амҵәыжәҩа иныҵанакит.


Егьи ахаҵа, араҟатәи аԥсабара иахьада имбацызшәа, дахьынаԥшы-ааԥшуаз игәазхара изымбо изҵаарақәа нҵәомызт, ихәанчаны ицәажәоз аҭакҟаҵара мацара акәын дызҿыз.


Сангьы днаԥшны акәымзар илымбацызт, аха иахьырҳәоз лаҳахьан, ашьха иамоу ауадаҩрақәа.


Асабигьы, иацы игарҵыз, Ҳаизааԥсоит, нас дуаҩхарцаз, Еснагь уҭи сыҭи еишьҭами, Нас уаҵәы аҭак ихәҭами!


Афольклортә поетикеи апринципқәеи рзы ари ԥсабаратәуп, иашьашәалоуп, изакәзаалак џьара акала еилахәаны иаабом.


Макьана иҟало аабап рҳәан, идыԥдыԥуа иниаҟьаны ицаз атрактор раҩрыжьын, ус иааԥшит.


Алиас иӡбахә змаз Олег нахьхьит иижәыз ихыԥсаашәа дыҟан, аха ара иациҵоз абырг иажәақәа иханаршҭыр ауан.


Уаҳәшьаду дукәыхшоуп, саапкыр сзыд ҿарҳәало ҳәа исымоу уараӡәк уоуп, аха абахҭа иаҳа еиӷьуп, сашьа Гәадала иҩны шьагьырҭас иҟарҵар аҵкыс.


Ахааназы исхамышҭуа, бзанҵы сыхшыҩ иалымшәо абри ашьыжь азы сан иааиқәылыԥсаз лыблақәа уаҳа аахылымтит.


Аповест Аӡыблара аҿы ииашаны иаарԥшуп уи аамҭазы аҭырқәцәагьы рҿи рнапи еиқәҵаны иштәамыз.


Абааԥсы аҿаԥҽра инадыргыланы, апоет илшоит иажәеинраалақәа жәпакы рҿы абзиа аӡыргара, ахәыҷы абзиа деилаҳартә, дашьҭалартә еиԥш ацәыргара.


Ахәыҷқәа хар рымам, аӡгьы смыцхаит, аха иацы убра аизараҿы ажәақәак аӡәы исалҳәан, убри бара ибасҳәаанӡа, сыԥсы сымхарацәахан, иаха сызмыцәаӡеит, убри сшазхәыцуаз


Даҽакалагьы иаҳҳәозар, ауаҩы еиҳараӡак ахәшьара злаиауаз уаажәларратә функциас имҩаԥигоз ала акәын.


Араҟа иҳәатәуп Баграт Шьынқәба арҭ афольклортә текстқәа ананиҵаз ашықәсқәа рзы амагнитофон, ма адиктофон шимамыз, ианиҵон напыла.


Уи аиуан, иауан, аиуан, ус, иналаршә, иаахкәаауан, аха иналагон еиҭа.


Ларгьы лшьапы агәхьаа мкыкәа, уара уԥсы ҭоу, ушԥаҟоу, уара акы умыхьзааит, уара уоуп са сзықәгәыӷуа?


Инапыла пулемиот адиск гьежьы иӡамҩа ақәҵаны рыԥхьаӡара даҿын Хариташвили, ашьыжьтәи амырхәага ҩежь зҵыршаз ажәҩан иадибалоз асолдаҭцәа.


Изаҳашаз ираҳаит ҳәа сгәы ианаанага, асра сааҟәыҵны, аҵлаҿыс амҵан иҟаҵаз атәарҭаҿы сбыкь насываҵаны снатәеит.


Мамоу, дад, шәарҭ ахәыҷқәа машәырк шәымҟәыҵҟьеит ҳәа, сыҩны сцаны ахантәаҩы иасҳәап ҳәа шәыҟазма!


Издыруада Тҟәарчалҟа рцара иадҳәаламзар, Гәдоуҭаҟа ҳаԥрыр ҟалап ҳәа илҳәаз ажәа?


Умбо, умбо, аҵара зегьы рышьҭахь иширгыло, – лҳәон иан аҷкәыни ла реи анааизынхалак, иаб лыбжьы имаҳартә маӡала, аха уа ра сымш, уара сҟәыш хәыҷ, уара аԥхьа иргылатәу умдыр уеи?


Ара иҳәоу хшыҩҵакқәа иҵарны, емоциала ишьҭыхны, иӷәӷәаны ианыԥшуеит ажәеинраала Сыԥсадгьыл Аԥсны.


Уи убриаҟара шьоукы ршьа-рда иалаҽхьеит, рхырыхшыҩ атҟәахьеит, реиҟәыҭхара жьи наԥхи реиҟәыҭхара иаҩызоуп.


Иҵегьы сналазҵаап шысҳәоз аӡә дааҳԥылан, араикомаҿы бысҭахуп ҳәа, дырццакны диманы дцеит, – иҳәеит Ҳаџьараҭ.


Изыцәнымхаша ахәрақәа зауаз ахьынкаҳауаз, рыхдырра ахәашьхара иаҿнаҵы, изҵаԥшуаз ажәҩан иаҵәҟаҟара акәын дара рзы иҵыхәтәантәиханы рыблақәа инарыхгылоз, адунеи зырлашоз амрагьы дук мырҵыкәа инырхалашьцон.


Ус дук хара имгакәа ацәгьаршыҩцәа ҩаԥхьа ирылшеит Константин иахҳәара, дганы иҭакра, аха дырҩегьых уи ируаа рымчала иаҳра изыхынҳәит, абахҭа дҭыган, ашьамҭлаҳәқәа шишьаз дааганы императорс деиҭаҟарҵеит, Ҩынтә иалырхыз ҳәа хьыӡшьарангьы ирҭеит


Шәшьырак сыԥхьоит, игәыбзыӷуп уаҟа аԥшалас, аха гәалас сара ак сымоуп уажәы, абар


Аҵх ду ууаӡа иҭынчуп, џьара тыҩарҩарк ма лашбжьык аҭынчра еиланамгозар, уаҳа ҟыт-ԥсытк ыҟам адәахьы, алашьцара жәпаҳаҳараӡа адунеи иахажьуп, мза ҭахамҭоуп


Ҳара ҳаԥсуа аҳцәагьы ус шьақәыргыланы ирыман, акыр шәышықәсагьы инеиламырсҳакәа иааит, аха аҵыхәтәан, ишуасҳәахьоу еиԥш, ҭоурыхтә лахьынҵала раҳра са сахь ииасит.


Ашьҭахь уи дызҭаз аҵара заочно аҳасабала ашҟа ииаигеит, сара уа саангылеит.


Ԥыҭрак ашьҭахь, амза ахаҿы гьамгьамуа, аԥсымра еиԥшха дырҩагьых адгьыл лашьца еиҭаахагылан, ажәҩан иаҵаӡсо аҿынанахеит.


Саб иуапа мҵәыжәҩа ду, Аҵх лашә еиԥш еиқәаҵәоу, Ба бымҵарсны бнылаҳәа, Сыԥрып иаша ашьхарахь.


Раԥхьа, иҟалаз изеилымкаазшәа, иҽирхаҵеит, аха амца ицралаз кьаҭашьа амамызт, иаҳа-иаҳа ахьаа илаҽуан.


Ус имҵаа-имԥшаа ицаз зынӡа мап шылцәырымкуазгьы, иҟан шықәсык-ҩышықәса данырымбоз, еиҳараӡак лашьцәа.


Шәышықәсала Урыстәыла ахшыҩ хырхарҭас иаман аимпериа арҭбаара, агәылацәа рымпыҵахалара, рабашьра рнырҵәара.


Аха Бури Ҵури иҟарҵаз амашьына лас урҭ излареиԥшымыз ак ыҟан


Нас ашьҭахь убас сыԥхашьеит, иаҳа иан схыԥсаа, узҳаргәамҵуеи, ҳара ҳхала ҳамцои ҳәа шҳәа тәыз, иаразнак ииҳәаз ишақәшаҳаҭтәымыз, зегьы сгәа лашәеит.


Шәышықәсала Испаниеи Англиеи рыхәдацәақәа зхыҵеибакаауа Гибралтар шьапыргыларҭа умоуа иҩагоу аулица заҵәы, наҟ-ааҟ арекламала ирхиоу, ҳаныланы, тауарла ирҭәу амагазинқәа ҳаныҩрыбжьала


Асидагьы ихьаалгеит, Шара лыҟамзаара лара лхы иавылбо, лымшьҭа цәгьоушәа лбон.


Сара уаҳа ус сымамшәа адгьыл ахылаԥшра сзалагом, арахь знапы ианысҵара, сзықәгәыӷуа макьаназ аӡәгьы дызбом, ҳәа гәаныла данаацәажәа


Уаха зны аҩныҟа сызкылсыргьы ула ак амбо, улымҳа ак амаҳауа, уабацоз, узыниазиз ҳәа Амра дсазҵааргьы иласҳәози?


Иара игәалаҟазаара бзиа иаппарат аусзуҩцәа рышҟагьы ииасуан, аҵла абӷьы иасуаз аԥша, аҵла аԥашәқәагьы ишырныруа еиԥш, иҟан даҽакгьы уи уахь, хыхьӡа имаз аицәажәара зеиԥшраз аилкаашьа.


Сара исызҳәом, уанду, ԥсаҭа шкәакәа саҳәшьа, урҭқәа зегьы хыла-хшыҩла еилкааны илыман, егьарыла иссиру аҳәынҭқарра шьақәгыларгьы, шьалеи гәыԥҳәыхшлеи еизыҟоу ауаа анеиӷацәаха, урҭ анеицәнарӡ зегьы башоуп.


Абаҟа, аха зынӡак, ани бара ишыбҳәаз еиԥш, аха еиҳа идуны, абахә ацаҟьеиԥш, дасу рсахьақәа хәамцзааира иаласахын.


Неихаркәа имамкәа, ахәышҭаара дыҽҳәатәазаргьы, аҭынха бзиа дзыԥхаз ауаҩы, усоуп ишиҳәо


Адунеи иадыруеит аԥсуа жәлар рдоуҳатә баҟақәа аепос, алегендақәа, алакәқәа, ашәақәа, аха адунеи акәым, ҳхаҭақәагьы цқьа иҳаздыруам ҳматериалтә баҟақәа.


Усҟан сара ԥшь-класск рҿы стәан, исыхьыз сгәалашәом, аха иаалырҟьаны сычмазаҩхеит.


Абригь ааиҳәеит, аԥхьан аиԥш, жьыхәҭак асаара иаанылхын, акәкәы деиҭацрыхахуа, ҽыҭк аамылхит.


Аԥсы дықәгын амҩа дықәыргалахьеит, шәызҿу закәызеи ачараҿы шәтәоушәа, шәыхмҩаԥгашьа ԥхашьароуп аҳәан имтәаӡакәа ицеит.


Еиқәыцәашь иаԥхьа ишьҭаз аси аҵхи ныҵабан, иккаӡа даҽа дунеик днықәыԥшит.


Абраҟеиԥш урҭ ауаа зырҟәышуа акы абарҵо, аԥсҭазаара асценоуп рҿаԥхьа ирзатыз.


Рыгәшәамшәа аҳәара мацара акәым дызҿыз, еиҳа иахьыӡлеираз ирбоз иара иакәын, ир драԥызан.


Ҳы, ишсашәҳәара, Белоруссиаа рҭыԥҳацәа ирыхьша сара исыхьааит, изгашагьы сигааит, иҳәаз ма?!


Избан сыздыруам, аха абыржә уахьтәоу уаԥхьа инкылсны уҳәынҵәрақәа ааԥыртланы угәы инкыдыԥшылар, ахьтәы еимхәыц ихшьу хьтәы џьарк угәы иаакыдырбааларашәа иҟоуп сгәы!


Мшын ҟәыҵәандаз жәохә шықәса зхыҵуаз суарбажә ырԥырны ихысҵан, абжара инеиаанӡа иԥситеи!


Сгәы аҭыԥ иҭагыломызт, абыржәы згәахы ззеивымго игылоу дахьгылаҵәҟьаз жәацы илеизҟәҿыз исахьа сыбла ихгылан


Вальсуп, ма исонатоуп, ма ибалладоуп, ицәа рҟьалан, иԥсы ҭыхуа уажә дызкыз.


Акыр аџьа баны Аҟәатәи ашьхаруаа рышкол далгеит, нас Баҭыми Қарҭи аҵара иҵон.


Ирԥҳа аҵаҟа ху, хыԥҽыхоу сеидру иақәшәаз, арахь икьатеиқәа ҭыҵын, Земфира лнапала наҟ иҭаџьгәаны исзыҵәахуазар ҳәа лыбӷа ырхәаны ақырҭуа дихагылоуп.


Ссиршәа иубаша, иац ҳахьыҟаз аԥхарраҟны зыцқәа хырџьаџьаны иҳавагьежьуаз акулақәа иреиԥшымызт араҟа ҳамҩаԥызгоз.


Урҭ сахьак ахькнаҳаз алаф ахҳәаауа иахәаԥшуан, аӡәи-аӡәи аҳәаха рибамҭо, ицәыҵацәажәо


Тата илыдҳәалоу зегьы маӡами Сырма лзы, иаацәырганы уи лаԥхьа инықәимҵо!


Ари уҷкәын ихшыҩ ҵаруп, дузарԥхьар даԥхьауеит ҳәа аниарҳәа, имаз акгьы дамеигӡакәа ақалақь ду Сҭампыл аҵара дҭеиҵан, атехникум далгеит.


Уԥсырҭа рдырыргьыаргама, иуқәлацәа урҵәуартәы ҽеила урзымыжуа, цәгь ԥсышьала униазхуа ожәыгь имарымажаха, иазҳауа иҟоуп Аԥсны.


Рышҳам аларҵеит ҳаԥсабара ҳаламыс ҵәҟьарас иҟарҵеит, ҳапату иаӷрагылеит, аиҳабы дладырҟәит, аиҵбы имҩа ныркылеит, мгәаҭа иҟаз диаанӡа игәы ҭыршьааит.


Ишԥаччо арҭ ауаа, аф рысыртә, еиҭаԥоит, арҭ ируоуп арыцҳа зынӡа еикәазыршәаз.


Сханы аԥҭақәа ӡса-ӡсо ажәҩан иалоуп, иҟьо иама идәықәуп дара ԥшак.


Шьыжьык, илықәыҷҷа амырхәага, Ауҭра лрашәауан Хьылқан, Қәыцк инаахеит уаҟа лҽага, Аҽага еиҭаԥеит ганха, иԥҟьан.


Уаха лыршарц данааиуаз иналыԥгыланы даанызкылаз аҵла ду адыр ҩегь лыҽнадылҵеит, адгьыл иазышьҭымхкәа изҵабгаз акәара аџьаҳаным бжьы ҭахәаҽӡа ишгацыз игон, аԥшаҟәыкгьы хьшәа шәаӡа иҭыҵны иҩеиуан.


Дыҟан аӡәы, дгьангьашын, иоура, иҭбаара днаӡан, гьангьашразгьы уа дыҟан аӷәӷәаразгьы дыџьбаран.


Аԥсаратәи аҳәынҵәа смагәқәа иҟаԥшьӡа иахьрыхьтатаз азыҳәан, акгьы ансалымҳәа, сгәырӷьаҵәа, снапқәа аалыкәсыршеит.


Убри арыцҳара рхы иархәаны, ара акыр зымпыҵаку ауаа, мариала иаархәоит амҳаџьыраа рыхшара, еиҳаракгьы рыҳәсахәыҷқәа.


Схы сҭахымкәа, – сҳәоит гәаныла, сықәхахьеит абас иагараан, исԥылахьеит сара амшқәа, ари амш аиҳа еицәаны.


Асасцәа рҽахьааныркылашаз азал аҟны ианнеи, уаҟа атәаха римҭеит, раԥхьаҟа дааиасын, асасцәа дахьқәа иахьырҭыԥу абрахь ауп ҳәа иҿынеихеит.


Уа снеиуа, ана снеиуа, сҳәо-счо изулак, пасма ҽыҭки еирыӡк азна аӡи сыманы схынҳәит.


Аҵыхәтәан иара ихаҭа, иҳәаҭҳаныҟәгаҩцәеи ихьчаҩцәеи ицны, дцеит уи аҳаԥ ааигәара иҟаз, ааԥҭраҵасшәа иҟаҵаз иаангыларҭахь.


Агәалсрагьы аҭахым, аҽыԥхьакрагь зынӡа измаабуа усуп ҳахшыҩ ҳацәымаашьакәа, уи ахьынӡаҟоу еилкааны, зегьы рҭыԥ-рҭышә иқәҳамҵар.


Баҭал, уҵатәқәа урылгазар, арахә рахь ҳнықәлап, – иҳәеит иара, ҳанаауагьы рҷҷатәқәак ааҳгап.


Сывараҿ абри ашьац иаҵәа илԥхо рыбла хәыҷқәа амца рхыҳәҳәы иааԥшуан шәҭҳәыгә хәыҷык.


Усҟан саагылан, акаҩҳәа иааҭсырҟьаз Ажәеиԥшь рашәа нырцә-аарцә ахрақәа еимнадон акраамҭа.


Излеилыскааз ала, иацы асааҭ аказы ҩынҩажәаҩык инареиҳаны ақырҭуа еибашьцәа Аҭара агәы рнапаҿы иааргарц ақәылара рҽазыршәеит.


Ампыл иасуаз, ус ихәмаруаз ахәыҷқәа рыхәмаррақәа ирҟәаҵын, насҭха, гәыԥ-гәыԥла игыланы ирыхәаԥшуан.


Иаргьы, аҽыжәҵрагьы даламгакәа, заа ирмазеихьаз агазеҭ сышҟа иааирххеит, акгьы нациҵеит, аха уи заҳауаз дабаҟахыз.


Алҩа ԥыҭҳаԥыҭҳа ишьҭуа, аҭаҭынжәга лакьыта зҿыҵакыз акаԥдан даасыдгылан, снарҳәаарҳәуа сыхәаԥшра дналагеит


Афақьмца рԥынҵа икылҟьо, иԥаԥашькны, рыҽқәа кәалаауа иахьеивыҟьҟьоз, аҩыџьагьы рмаршә зыхиамхеит.


Бныҵабгааит, быхшыҩ цаӡеит акәымзар, уигьы быҷкәын иауми, уажә иан дааины дбымалкыр ҳәа бшәома, лыхраҭ бзиахааит!


Аԥсны анапхгара Гәдоуҭаҟа ианиас, раԥхьатәи амшқәа раан, бџьарлеи уааԥсыралеи ҳаиҟарамра иацәшәан, гәыԥҩык аԥсуаа неит Владислав дахьтәаз аҩнаҿы.


Амала, иара ахаҭа шаҟа идуу аҟара иразызҭгьы, уажәы шәбақьа-бақьаӡа, ацә қәырԥақәа шәыргараианы шәыцәазаарын, ҷан-ҷаны шәеи бакны шәыблақәагьы ҭибахларымызт.


Ҳхақәиҭраз аџьабаа ӷәӷәа збахьоу Озган дуҵәҟьагьы ихатәы бызшәала рацәак имҳәеит.


Ацәашьеиԥш иакын уи, мцаны агәгәаҳәа еиқәылеит, исԥылеит сдунеи зегь мышкала иаарҳәуа.


Уи аҽны моу, анаҟа-араҟа, иҟақәаз абызкаҭаҳақәа рыла, ари ауада мыцхәы излабеиаз ала, иаразнак ауаҩы ибла иҵашәон аԥҳәыс напы такәы ишагыз.


Дызусҭада зшьаԥха сызҭо, Сыхәра хьаақәа зыртәауа, Сырлахҿыхуа, сымч еибызҭо, Аԥхьарца ашәа сзарҳәауа?


Лҽылымшьыр луамызт, сыгәнаҳа уи аҭакәажәгьы ларгьы ирымазааит, ибжьы қыџь-қыџьуа даацәажәеит Иаковлев.


Сара сахь ажәак уаҳа имҳәаӡакәа, аҩхааҿы днеин, алада аҳаҩарахь дылҭаԥшит, саргьы снеины ишьҭахь сыҽнавакшәа снаԥшит, аха избазеи!


Аха зынзаҵәык Адамыр ихаҭа даанҳажьып абахҭаҿы, амала аринахыстәи ихәыцрақәеи игәалашәарақәеи рышьҭа ҳанхылап урҭ зеиԥшроу реилкааразы


Иара иаб дышьны абгацәа еиԥш ихәда дыхшьын ус акәын иҽыҟаҵаны дшыҟаз


Снапы ндәықәысҵан, ажра аханы иҵарсыз агәашьа снапала иааныскылан, ашырҳәа сынхаԥалеит.


Уаҩы иџьеишьартә иҟоуп Владислав Арӡынба аханатә аахысгьы ииҳәоз, дзықәныҟәоз ипринципқәа инарықәыршәаны, иара ихаҭа иҳәаҵәҟьошәа, иахьатәи Урыстәыла Ахада Медведеви ԥасатәи Ахада Путини рцәажәара ахьеиҿыркаауа.


Ҭырқәтәыла уажәы исымбеит сара, ижәуазеи, абааԥсы, џьанаҭ ныжьны џьаҳанымҟа шәцома?


Зны дара ажәа раҳҭап, – иҳәан уаҳа имроуцәакәа иажәа аахиркәшеит аизара ахантәаҩы.


Иара убри амацарагьы уаҩы инарбоит Рамзыц ари атәылан дааны, аҳ иԥҳа дымҵарсны дахьигаз изакәытә гәаӷьра дуӡӡоу иааирԥшыз.


Аха дара, ақьырсианцәа рыҩныҵҟа аҳәатәеиқәымшәара ҟалеит, аҳәынҭқаррақәа зегьы хазы-хаз еихеит, ахақәиҭра азыҳәан иқәԥон.


Усынтәи ладаҟа рхы дырхан, Аракьыҽы азқәа рҽаҭаны ишиашаз икылсыр акәын Дачеи дареи рҳәаа ибжьаз амҩаду аҿы.


Еснагь Анцәа дуцзааит, ҳара ҳныҳәаԥхьыӡи ҳабзиабареи шуцу еиԥш, дад, сыҷкәын гәыраз!


Ашәҟәҭыжьырҭа ахала ахныҟәгарахь ииасуеит ҳәа иаҿуп, убри аус аан аԥсуа шәҟәқәа ирықәхарџьхо рацәоуп ҳәа, аган иавамхар амуа, абри аҩыза арыцҳара цәырҵуеит.


Аҭакәажә ус акәын, убриаҟара дгәаҟхьан, ҟаҭеиқәаҵәа лхысхьан, ҵхыбжьонла дааԥшны, амца еиқәҵаны данаа тәалак, лгәырҩақәа зегьы, абнаҿ агыгшәыг ахьча иҳәымца азааигәара ишзымнеиуеиԥш, иаразнак еимпуан.


Уаҟа иара изалхын уадак, иман абиблиотека, астол, нас уи иқәгылаз акьыԥхьга машьына.


Даҽа знык ишәасҳәоит, Ниандома, Киров уҳәа, акәша-мыкәша, политикала иҭакыз, иршьқәаз, зхала иԥсқәаз рнышәынҭрақәа даара ирацәоуп.


Нас аҵла ыршәны шықәсык ашьҭахь иаауеит ҳәа иаҵагылаз, рҩыза дшынхаз аниба, адауцәа рашҭа иҭагылаз аҵла ду хжәаны ианиршә, иахькаҳаз, агаҿа ицәаз рҩыза амахә анынеиҿаҳа, ҳаи!


Нас ари цабыргызар, ара иаауазеи, агәыргьын ҳхаҳҵап, ҳнықәланы ууажәлар рахь ҳцап, уи иаҳа еиӷьуп.


Зназы, аԥхьа аҩыра анцәырҵлак ашьҭахь аамҭақәа бжьысуеит, насоуп алитература аҿиара ианалаго.


Тҟәаԥсынӡа ҳәа ирҳәо уаазхәыцыр, арҭ ашоура чмазара рыхьма ҳәа угәы иаанагап.


Дырмит Гәлиа ҳара ҳзыҳәан иахьагьы уаҵәгьы цәымзаркырак даҩызоуп анаҳҳәауа, абасеиԥш иҟоу, ажәасахьарк ыҟанаҵ ԥсра зқәым, иҩымҭақәа ҳгәалаҳаршәоит.


Ааԥынраказ лцәа лтәымызт, сааҟалахын, сгәырӷьаҵәа, аха уи сара дыстәымызт, дызтәыҵәҟьаз идырп Анцәа.


Уара агәра гаҵәҟьан уҟоуп зегь ирзеиԥшу, адунеи зырҿо, нкылашьа змам ааԥынра аҿагылара иақәхап ҳәа умч!


Иахьа ашьыжь ахырӷәӷәарҭаҟынтә санырыԥсах, набжьоуаа рҭыԥ ылхны иахьтәоу слеит, сашьцәа снарылаԥшып ҳәа.


Аҵыхәтәан Бегәа Ҳарихан дазааигеит азин ҟалҵартә ақыҭантәи аҿар ргәырӷьараччара лыҩны имҩаԥыргартә.


Ахԥатәи аҭыжьраан урҭ астрофақәа рыбжьара аеҵәақәа гылоуп азы, ихазқәоу рҿиамҭақәоушәа иҟалеит.


Шьоукы зҵаарақәак рҟны зынӡа акгьы рыздырӡом, иаҳа ирдырша азҵаарақәа рҟны, арахь, урзыԥшыр, зегь ҳара иаадыруеит ҳәа иаагылоит.


Ицламҳәа днаҵасшәа ихы ҩышьҭихын, хыгәха ибла дылхыԥшылт, аӷьфҩгьы ҵәыҵәӡа иԥынҵа инҭасит Даҭикәа.


Сеикәаргьежьуа ԥшак сахьамоу, иахьааиқәымтәо уи аԥша, сахьымаӡоу, сахьаргамоу, акгьы ахьыҟам сахьыԥшуа, сылсны снеиуеит ашьыжь ӡаӡа, иӡхьоу мыӡыцшәа иԥшаауа


Акыр иаԥсазар са сышәҟәы, ҩынтәгьы баанагозма сара сҿы иҳәан, гәаныла, ашәҟәы ԥхасҭеитәырц акы абра дналагеит ахәаџьа.


Азныказы исҳәара сзымдыруа саашанхеит, агаӡа инапала амаҭ ркуан ҳәа, сагьаархәыцт.


Ари заҳаз Чхеиӡе Саша, Авзвод иеиҭеит адҵақәа, Иаргьы дрылагылан, иаша, Икыдлеит ахрақәа еихҵәауа.


Аха Шабаҭ, наҳар иеиԥш иԥсы қымқымуа амал дашьҭаӡам, имаз-ихӡыз ашәиқәара иалаирӡхьеит, иабацәа ирҭынхаз адгьыл анхацәа ишаны ириҭаргьы моу имам.


Урҭқәа аҭаҳмада игәы иалсӡомызт, избан акәзар, ауаҩы игәы ззынхаша ауаҩы араҟа дшыҟамыз ибон, убри аҟынтә ихыччауа ианалагалак, даахьаҳәны ибӷа аареирханы днагылон.


Ақәа дәықәлаанӡа ахаҽаҳәа, аҵырҵырҳәа иаамацәыс, сан рыцҳа акы даҳәон, исыздырмызт уи закәыз.


Убарҭ среиԥшхаӡазар акәхарын, сыбжьы анҭысцаӡа, адирижиор иеиԥш инапы насирбеит маҷк иааларҟәы ҳәа.


Ауҳәан-сҳәан гәареиҵеит сроман Асқьала аурыс шәҟәыҩҩык иҩын, анапҩымҭа имԥыхьашәан, еиҭаганы иҭижьит ҳәа.


Аха алымт баа рхысит аҟьымсар ихтәаланы иаанхеит, иага лзиундазгьы, ак лылымҵит иԥҳәыс.


Егьа срызхәыцыргьы, Киев еиԥшҵәҟьа аеҵәара иҭалаҳа, шьаҿацыԥхьаӡа аҵла рымахә еихашьшьы уахьныҵало даҽа қалақьк сымбацт.


Арра ишцаз, ишааз, ирҳәаз, ируз урҭ зегьы рхы анырхагылазтәи усуп, иацтәи хҭыск еиԥш иргәалашәоит.


Ҭемыри Зинеи еиҟәиҟьарц дахьашьҭоу анаҩсгьы, зыхдырра лаҟәу, ибжьажьо анхацәа ихы иархәаны, абунт дирҟаҵарц иақәикуеит.


Виқтор Ҭахәыц-иԥагьы Сафергьы ирдыруан аԥсы дышьҭызхуа реиҳа изааигәоу иҭынхацәа шракәу.


Убарҭқәа ирыхҟьаны ибжьысырц зылшо маҷҩым, аиҳарак акурортаҿ аҟара ауаҩ ҿа дахьгәцарактәу ҭыԥ ыҟамзар ҟалап


Асоциалисттә системеи Асовет мчреи рзышәаҳәара иазку апоет иаԥҵамҭақәа иахьа шьҭа алитература аҭоурых иатәуп ҳәа иԥхьаӡатәуп, аха убарҭ рҿгьы иаҳԥылоит аамҭа иазмырӡуа жәпакы, ахшыҩҵакқәа, ахәыцрақәа.


Фраҭ акгьы сеимҳәаӡеит, аха манчеи иареи зны Еснаҭ деимакны ишеицәажәоз срыхҭыгәлеит, – иҳәеит аԥшәма.


Снатәоны, иҽыкәабага ишьаҵаны, мпахьшьыла иҽырбо аванна дааҩныҵын, ашә даалагылеит Спиридон Николаи-иԥа Ԥхакаӡе акаԥдан инаставник, ҳаӷба рныҟәарҭа аусбарҭа аначальник ихаҭыԥуаҩы.


Гәында дзықәтәаз аҽыхәа иаҵәа ашьаԥқәа адгьыл иахьысуама-иахьымсуама уҳәоо, аԥҟа-ԥҟҟаҳәа аҽышьҭабжьқәа иҵдырцәажәаауан ак кара.


Сцоит бааныжьны, сзааӡаз стәыла, тәамҩахә мукәа исыхьчарц, сан, инагӡахоит схадкыла, са сгәы иҭаӡам ԥсшьара сцарц.


Амза аԥенџьыр илагылан, уцәоу, уцәаму абоит, амаалықьцәа рхы неидкылан, ицәоу рынасыԥқәа ршоит.


Акаҳуажәырҭаҟны иуҳәаз акәым, уԥҳәыс уахьлыцышьҭоу иуҳәазгьы џьара инаҩхьан, инаҩуан Арда иҟынӡагьы.


Аб иҟазшьа иԥа иламлар ауам, апакрышка, амагнитафон зӷьычыз иԥагьы убри далагоит.


Убарҭ рыбжьара ҩыџьа маршьанқәан руаӡәк Шьамтәыла апарламент уажә хынтәны иалахәу, адунеизегьтәи ачеқьестә Ассоциациа анапхгаҩцәа иреиуоу Шьараф Амаршьан, егьи аԥхьан иналкаан зыӡбахә сымаз Маршьан Омар, болгариантә иааз.


Уи министрк иаҳасабала уа иҟалҵоз сыздыруам, аха сара ацхыраара сылҭеит амузеи ахьчаразы аиқәшаҳаҭра аҟаҵараҿы, ахьчаҩцәа ауалафахәы рауа рыҟаҵараҿы.


Иҽы дзықәтәаз ааԥсаны иҟан, уи наҟ иноуижьын, аҽыҭраҿы днеин, зыԥсшьаны иҟаз ҽык ааҭиган, акәадыр ҩақәҵаны, дҩақәтәан, Чоу!


Рыҽқәа ашькылкцәа инарыҭан, иԥсҭҳәа еиқәаҵәаха иааиуаз аҳәсақәа рахь иҟалазеи, анаџьалбеит, иԥсыда, арҭ абацои, ҳәа еибыҳәауа рҿынархеит.


Ашьапхыцқәа убас аҵла иаланарԥоит, ма ашьапхыцқәа хыжәжәароуп, ма аҵыхәа ҿужәароуп.


Ишьҭалан изаауаз имдыруази, иаҳәшьеи иареи еиԥшын, рымаҭәақәа ааиҭнырԥсхлан, иара уа даанхеит, лара абнахь дцан лҽылҵәахит.


Адгәыр Џьгәанаҭ-иԥа излеиҳәаз ала аурокқәа рыҟаҵара мацарагьы азхом ибзианы аҵаразы, ахәҷытәы сахьаркыратә шәҟәқәагьы ирыԥхьалатәуп.


Алгьери рыцҳарак иблақәа ирыхӡамкәа, дзыниаз изымдыруа дсыхәаԥшуан, аха сара, ажьа шаҟа итәаз аҟара иҩт ҳәа, знык санышьҭнаԥаа ҽынкылашьа смоуит.


Аратәи ахҭысқәа аԥсҳа зны-зынла хаҭала ихы рылаирхәуан, иазыҟарҵоз аҿар зҿыз зегьы иаргьы ирыцҟаиҵон


Аха уаанӡа адипломатиатә усура ду хаҭала Аԥсны Ахада имҩаԥимгакәан ҳаԥхыӡ иалашәаргьы иҳазхамҵоз Аԥсуа Ҳәынҭқарра азхаҵара азҵаатәы зыӡбахомызт.


Хшаҭарак ҟамҵакәа ақәылаҩцәа ирҿагылеит, аха еиҳа зымчыз раанкылара рылымшакәа иҭахеит зегьы!


Ауаа рыччабжь аниаҳа, ачараҿ дыштәац дтәазшәа џьишьан, дцәамхьаны дҩаҵҟьан, аизара мҩаԥызгоз дталбошьызшәа игәы инарбан


Ижьеит днеины сара данысзашшуаз иара иеиԥшуп уа ииҳәаз заҳаз, иԥсы ааивигазшәагь збон ауаҩ баша


Илаҳаз анаҩсан, макьана ак еиллырго дыҟаӡамызт, лхы ҭууаа, цәеижьла деиҵасуан, уи дәахьыла уамак убла ишыҵамшәозгьы.


Тамантәи адгьылбжьахала иадыз Амшын Еиқәа аҿықә аҟны ҳара ҳаамҭа ааиаанӡа афбатәи ашәышықәсазы милеҭааи уаҟа инхоз асиндцәеи еилахәҳахәҭуан.


Уаанӡагьы аҭоурых аҿы еилыскаахьан аԥсуа жәлар ҳашьҭра азқьышықәсақәа иргәылсны ишаауаз.


Уи ихаҿсахьа еизадацәоуп уҳәартә иҟоуп, аха уеизгьы иҩашьом атипра зуа аӡәы шиакәу.


Урҭ аԥҵамҭақәа зегьы зымбаз акгьы ихьуам, аха шаҟа дӷару, длашәу


Иара аӡгьы ссирк акәымкәа иҟам, агьама збандаз ҳәагьы дааҟалоит, ҵаны, Уаҳаидраа рӡыхь ӡыхьк ишаламҩашьо идырызшәа.


Урҭ ажәақәа дара ашәҟәы ианҵаны ирызныжьуам, изарҳәо ианимҵар урҭ ажәақәа имҩасуеит, ицоит, ибжьаӡуеит.


Иаҳа ыруа изхароугьы аилкаара уадаҩхеит, аха иара усгьы сгәы ззҩақәаз ҩба-хԥа ираахеит.


Сара схазыҳәан ҳәа дашьҭаӡамкәа, абарҭ зегьы ҳзы ихы аџьа аирбарц иҭахуп.


Амш ҿыц уара уоуп иззыԥшӡоу, нцәа илԥха уи амш иахьыршоуп.


Икных, икных ҳәа уи ақәԥараҿ ан ахәыҷы изылҳәо агара ашәаҿы.


Шьаҟа ҩажәа аҵеибаҳәа, имҳара аҩадахьшәа игылаз амаҵурҭагьы уамажә аамҭа ахыҵуан, ахыб каԥсахьан, ашышгьы аилаҟәыҿра иаҿын.


Аԥсҳа Леон дуӡӡа ихаангьы сыҟамзи сара, аха уи рацәак са сыҩныҵҟа тәарҭа-гыларҭас, хыхьчарҭас иҟаимҵеит


Рхы ахьыргара роурым урҭ, аф зысыз, ирхашҭны иахьцоз ма иахьаауаз.


Хымԥада даргьы уаауп, иҟоу рбоит, аха адҵа ирымоу нармыгӡаргьы шыҟамло рдыруеит.


Еиуеиԥшым аҭагылазаашьақәа ирыхҟьаны, ҳрыцҳара агартә, џьоукы зынӡаск ирыздыруам рхатәы бызшәа, аԥсшәа.


Астатистика излаҳәо ала, ани аби ҩџьа иреиҳаны ахшара зауз роуп амилаҭ рхыԥхьаӡара аизырҳарахь ицо.


Ианшалакь аиқәԥара иалагон, иааилашәшәаанӡа аиқәԥара иаҿын, шаҟа еиқәԥоз аҟара, дара рымч иацлон.


Зны-зынла схәыцуеит, иудыруазеи, абни ауаҩы хәаԥса Рене иакәзар Таиф дыбжьаӡыртә иҟазҵаз ҳәа.


Аӡиас зыԥсы ҭоу гәылшьап дуӡӡак аиԥш, ахы кыдҟьо, агәы кыдҟьо алеишьа ацәа иааҭанарӡыӡеит


Аиашьара, аиҩызара, аибаҭахра ӷәӷәаӡаны, аҽеибыҭара, аидгылара, аиԥылара еизгәыкны, агәы еиҵыхра, агәамч дура, аҳәатәы еиқәшәара зегь акны.


Алашыбжь дана жьалак, дшазаӷьуазгьы, еиҭах илымҳа кыдҵаны, уаҳа имга ришь алашыбжь ҳәа дӡырҩуа днаион.


Аинститут даналга иара уа аспирантура дҭалеит, аублаа рбызшәа назлоу, Кавказ аҩада-мраҭашәарахьтәи абызшәақәа рыҭҵаара иҽазикит, арҵаҩцәа еицҿакны Шәарах Кәаӡба излаихцәажәаз ала, абызшәақәа рҵараҿы иааирԥшуазаарын агәырҵҟәыл ҟаимаҭ.


Ҿаҳа-ҿымҭраны дгьыли жәҩани рыбжьара, иахьеиԥш, абас схы саназынхо, сышхәыцуа, сҟәаҟәа иаақәлоит еидарак, еидарак, макьаназ сымчқәа зықәхо.


Асаби дхәырны, ицәа тата барҭа амамкәа ашҳам иаганы, алашьцара уи даларшәын, иблақәа цахьан.


Дара реиҳараӡак атәым бызшәақәа рыла иҩуп, аха рыхәҭак аԥсшәахьы иеиҭаганы иаҳкьыԥхьуеит, аҩышьа еиқәырханы.


Лхаҵа деилахазар аҽага ицылкуан, иласу макәанк ала аӡлагараҿы аџьықәреи лаганы иаалгон, бысҭак злалуша фархьк абаҳчахьынтә иаалгон.


Нас аҭаҳмада лгәы дрыцҳанашьаны, лара лхаҭа уаҳа лылымшо дааԥсазшәа лҽынеиҵыхны лҽаалырххоит, иара ԥсеивгарак илҭарц.


Ауаа нагақәа, абарабарақәа ҳәа ззырҳәо, усура бзиала зҽыҳаразкхьоу рсахьақәа анҭысхуа, саҟара сыцырҵоит, скалами, сқыцәи иаашьҭысхлакгьы, акы иннамкыло, аффаҳәа сгәы иацныҟәо, исыххәыцны аус руеит, сгәы иахәаны, сацԥыҳәаны иҟасҵо.


Уи ада дынхоу игәы иҭыхо изымҳәакәа, дсыҳәеит-дысчеит изызҩырц уи уаҵәы иахымгакәа.


Иаазгази изҩызи роума аус злоу дара хырҭәагак иааҭдыршәазшәа еиԥшуп, еиҟароуп, хьтәы нбанла рцәақәа ҩуп, раӡны нбанла рышьхәақәа, ашкаф днадыххылан, еиқәырԥшьыхаа иҭаз ашәҟәқәа акы аарылԥааны иааслыркит.


Убас иҟоуп уи анарха, ианаҭахха, цҳара ауеит Аԥсреи Аԥсҭазаареи рыбжьара ираамҭан иԥсуа рзы.


Аха урҭқәа даду иабеидыруаз, иеидара амҿырҟәараҿы ахәараҳәа инкажьны ашьшьыҳәа дааҩнашылан, иҭыԥ аҿы днеин днатәеит.


Сыԥсҭазаара зырмариаз ба боуп, – иҳәеит, Ирма, дгьыли жәҩани ба брыбжьызбааит бшанаха.


Абас еиԥш иҟасҵо аихшьалаҿ, ахәшьараҿ, ҳәарас иаҭахузеи, аҩада зыӡбахә сҳәахьоу иажәеинраалоу ароман Аџьынџь аҵанакуеит.


Валери Гамгиа ҳаамҭа, аҩажәатәи ашәышықәса аҩбатәи азыбжазы адунеитәи ахәыцра, адунеитәи агәҭыха аҳаракыра аҿы дҩеины ихәыцуа, агәҭыха зыгәҭыхоу сахьаҭыхҩуп.


Мирод Гәажәба иаҳхысыз ашәышықәса ԥшьынҩажәатәи ашықәсқәа рылагамҭаз, ҽнак агазеҭ Аԥсны ҟаԥшь аҿы аус ахьызуаз Қарҭынтәи салам шәҟәык сыхьӡала иааит.


Пицунда ажәҩангьы зны-зынла ахыҵәҟьа иаӷоуп, иахьа аԥҭақәа рыла агәы зегь рыӷӷоуп.


Иаҳгәалашәоит ԥсышәала ацәажәара азин анҳамамыз, ҳаԥсуа жәлар лассы-лассы иалало иалагеит ақырҭуа ажәақәа, иаҳҳәап


Схын сара сызхымҵуа уи аԥҳәызба лышьҭа, илаҳартә ажәак сызҳәомызт хаҵаҵас.


Уи ауп ихаҭа игәаамыкӡаӡакәа аҵх агәазы, адәахьы ддәылҵны, аԥша ихьирсуашәа, иашҭа длеи-ҩеиуа дзықәыз.


Ажәлар аҳаҭыр ду ирымоу шаҳаҭра ауеит итрадициатәу аԥсуа ныҳәаҿа жәлар рныҳәаҿа.


Уи асахьа ҭихуан иара ишибоз, гәыла идыруан, насгьы уи иаӷраз, иабаадыруеи иара уи ма ихигоз, иара инижьыз ауп уажә иаҳзынхаз.


Адунеи аҵаҿ снанагар ус, лашара ҳәа уаҳа егьсымбо, знымзар-зны схазгало иныс, исцәыӡхьоу зегь уа сышрынио.


— Виргинские острова Соединенных Штатов Америки: заморское владение (неприсоединённая территория) США


Ачараҿ хым ԥада даашьҭтәуп, иааҿахиҵәеит уи аӡбахә уаҳа иалам цәажәарц, нас рцәажәара игәҭыха ду ашҟа ииаигарц.


Анаҩстәи амш иара изыҳәа имшымызт, иџыџӡа зегь аангылеит уи нахыс.


Лара дахьыҟазаалак длышьҭаланы днеицыԥхьаӡа Манча, ма Баҭаҟәа дицын, ма Димаҟәа.


Баҭымҟа ицатәны иахьеиԥш апартиа аобласттә комитет актәи амаӡаныҟәгаҩи сареи иҳаман аиԥылара.


Аԥсы еивҵахон, агәы шеицҳауаз аҟара иах хәыцуамызт ашьамхқәа, иԥсылаханы ихьанҭахаз ацәеижь убасҟак иацәыхьанҭан.


Гено Гәмысҭатәи афронт аҿы дахьеибашьуаз, иахьтәаз аснариад рылаҳан, ааҩык ашьит.


Иара усгьы уи императорс иҟаларагьы аџьамыӷәа цәгьа зцыз ак акәхеит.


Сызҿу аҩныргылараҿ бсыцхраарц, уи сыцнабыгӡарц, нас наӡаӡа Бареи Сареи ҳаицыҩналарц, разҟы шкәакәала, насыԥ лашала еицҳарҭәырц Анцәа бшысхьигӡаз ӷәӷәалаӡа исныруан, са сыҟамкәа ушԥалагаӡеи ҳәа, хаа-хаа исаҽԥныбҳәозшәагьы аазбеит, уи еиҳагьы иарҵаулаӡеит бара бышҟа исымаз сцәаныррақәа.


Иԥҳәыси иареи леидтәалана убыс еицырыӡбеит ари ахаҵа даауеит ишԥеизааури ҳәа.


Ари умбои, нан, сара абри чеиџьыкас исыԥхьаӡоит, – лҳәан, сдырҩы иан ишеибгаз ачуан иааҭыхны, асаан ианҵаны, ишаҳәшаҳәуа иаалган, астол иаақәларгылеит ачхәар.


Иара ҿырԥштәыс дҟаҵаны иахьатәи абиԥара иаиуоу аԥсуаа зегьы иҳахәҭаӡами ижәытәӡоуу ҳбызшәа хазына, ҳбызшәа ссир ахьчаразы ҳақәԥаларц?


Ашьҭахь ишԥалзааури ҳәа дараҭдара рхы ааилакны инеицәажәан, аҵыхәтәан абас ларҳәеит.


Иҭахцәа, изыҟаӡоу иара, изҵәахыша иоуа агра, изылшаша имҽеирақәа рыхҩара, аус атәы рдыр ирзымдыр дара, даҿуп дрыхан раагара.


Мақьҭаҭ бзиа ибон есышьыжь ибаҳча анаӡараҿ иҟоу аӡыгьежь уи иахьагьы иҟоуп аҟны днеины, иҿы-инапы ааӡәӡәаны, акәапеи азна аӡы аашьҭыхны, маҷар бзиак еиԥш игәарԥхаӡаны днаҵашьшь ижәны, икәапеи аҭыԥаҿы инкнаҳаны, нас мца еиҿакыгак днашьҭалон.


Шәабацәа рныха ҳамҭас ақьаҳиа Хәсеин-ефенди инапала Али Ҳазреҭ-ԥашьа ианизынашәҭиуаз, сара сышәхашҭит


Урҭ уаҩы ибарҭаӡамызт, акурорт ашьапы аныркыз акәзар зынӡаск уаҩы ихахьы изаагаӡомызт.


Даараӡа иџьоушьартә иҟоуп, аха Аҟәа ақалақь аҿы ақырҭцәа зышә ыҵарҟаца иадыркыз Ашьхаруаа рышколгьы рымбеитеи, уи ҽҭрас ишыҟарҵаз атәы ма ирҳәарауаз


Уагханы уааит, аха ахараԥса удҵаны иаажәхьоу зегьы уҳаржәуеит ҳәа салагом.


Абрантәи дыԥаны, акагьы змыхькәа иҩагыло сыԥҳа дисҭоит, асакь азна ахьгьы исҭоит, сҳәынҭқарра абжагьы исҭоит.


Урҭ жәпакы исатираҿы иааирԥшуа аҟазара рнубаалом, ухаҿ инхаша асахьақәа рызцәыргом.


Аиашазы, убасҟан баб аҟәыӷара дуӡӡа ааирԥшит, иажәа нҿахҵәаны ҳамҭак хәыцрак иҽнеиҭеит, ихашҭыз акы игәалаиршәозшәа.


Убасҟан, ажәакгьы умырҳәаӡакәа, иреиӷьу амаланыҟәагьы узаасхәауеит, – иҳәеит Даҳир, иԥа ихгьы ааишьшьит.


Насгьы аҵароуп иддырҵо, акультура рыларааӡоит уи жәлары зегьы ирзеиԥшуп, аҵара змоугьы измамгьы, аԥсуара еиԥш.


Ажәытәан, Шьааб даныҷкәыназ, хаҵарас иԥхьаӡаны, инеимырҟьо иалацәажәон уахынла, абгақәа дрымфаӡакәа, абри абна ауаҩы дылсны дызцар.


Асцена аҟнытә жәларык еилақь иахьеилагылаз данаарылаԥш, ирасҳәараны иҟоузеи сара абарҭ ҳәа игәы дынҭацәажәеит Лаврент.


Абарҭ аҩынҩыжәа шықәсқәа рыҩнуҵҟала акыр ахынҭа-ҩынҭарақәа дрықәшәахьеит, дгәаҟхьеит, дгәырҩахьеит, ҭаацәаралагьы деиқәымшәеит, лгәалашәарақәа хьанҭоуп.


Ҵоуп, аҭоурых аҿы џьарак-ҩыџьарак зҳәаз еиԥш иаҳԥыло цәаҳәақәак ҳхы иархәаны ус иҟан ҳәа ҳшықәгылалогьы


Егьи, апапцәа ирҳәо башоуп, амц рҳәоит, ауаа ржьоит зҳәауа ауаа урзыԥшыр, апапцәагьы рымоуп рхазы, урҭ иреиҳабугьы дрымоуп, еиҭеиҳабугьы.


Аҷкәынра сҭагылан, абзиабаратә лирика ажәеинраалақәа иаҳа исыманшәалан, егьызҩит жәабаҟа рҟынӡа.


Ауасҭара ззымдыруа дцозар аҵла ахьԥиҟара, аҵлақәа зегь нхытаруа, иалагоит аӡыӡара!


Насгьы дара ацәқәырԥақәеи аԥҭақәеи рышҟа зҿы нарханы игылаз, Ахра Абдаа ичҳара ԥыршәарц азы.


Адгьыл араҟа, ҳара ишҳамоу еиԥш акәӡам Аԥсны агаҿан анхацәа ишрымоу.


Убри здыруазшәа шьыбжьхьа бзианы иузсырхиеит, ахҷаҭ еиқәшәы иузыҵәахны исымоуп шьыжьаахыс!


Ԥыҭк дхәыцуа дыштәаз афырҳәа дҩыгалан, идалакь ахьықәыз иаақәихын, иҭыԥаҿ деиҭанатәахын, ихылԥарч ааихыхны, асара далагеит.


Аҳауа ахьузымхо, уԥсы ахьҟәыкуа уадак уҩнакызар, аԥсеивгаразы адәахьы ушындәылҵуеиԥш, мызкаҟара уажәаԥхьа, зегьы сзеилалан, гәхьаагәыкраха исысит.


Изҵаара даара иҵаулан, аха аилкаара мариан, избанзар иҭиҵаар иҭахын уажәтәи, Асовет мчы анца ашьҭахь, иааиз аамҭа ҳшазыҟоу.


Мсыгәда уи ииҳәо лхахьы имааиӡо, илызгәакьаӡаз аӡәы дхынҳәызшәа Бзоу дахәаԥшуан.


Агәцаракреи, аҟәыӷареи, ахӡыӡареи рылжуа иҟоуп Леуани лареи реицәажәарақәа раан иалҳәақәо агәырыӷәӷәагақәа ажәақәа


Ахьҭа уакуазар, уи саҳәашьа уақәшәар, иаасыртып, уҩнала, аԥша ҵәыҵә гәхыршәага, абриаҟара нуҵит, ушыҟаз угәрамган.


Иԥшра ыҟоуп, исахьа, аԥара иара имажьуп, шьыцрала иҭәын Жәраб иажәақәа.


Ленин ибзоурала Тҟәарчал угәырӷьахәуп, ԥсра зқәым уи ихьӡ ухаԥхоит мраҵас!


Мардарак ахалара ишаҿыз, шьҭахьҟа инхаз Қҳабыжь лҟәараӷ ыршәны, иҽы даақәырҩны, иҽгьы иаргьы уа ҳаԥык аҿы инҭакны, аҳаԥы аԥхьа дызҭымҵуа аҟара идуны хаҳәлаишәаҳаны, егьырҭ дрышьҭалеит.


Арахә ангәарҵ шьжьымҭан амархәага ҳақәыҷҷа аҽынгьы амра агылара ҳахәаԥшуан иаргьы саргьы ҳаиҿаԥшуа аҳаҳәқәа ҳрықәтәан хыхьынтәи ҳқыҭа ҳшалаԥшуаз, аҭаҳмада иаацәыригеит


Убас ианбыкәу адгьыл ҭбаараҿ Ҳәаада, шәарҭарак ҟамло, ауаатәыҩса зегь рҳәынҭқарраҿ Ҭаацәарак анаԥҵахо?!


Раԥхьаӡатәи амацәыс, Сара сгәы иацрасыз, Бзиабароуп, бзиароуп, Ус ицом имҩасны.


Ашьыжь ӡаӡа бырлаш-цыран Икаԥсоит ҵаҟа, Ашьац иаҵәа сахьаркыран, Иарԥшӡои заҟа!


Аа, умширазы иааргаз, лнапы налырххеит ари ашәҟәқәа рышкаф ахьгылаз ашҟа.


Аԥсаатәгьы оумашәа ирацәан, урҭ рымҵәыжәҩақәа ашыжә-сыжәҳәа иҟьаны, имшәа-имырҳа рҽыларҟәны, ладеи-ҩадеи иниаԥраауан


Џьашьатәшәагьы ибон ианду аԥҳәыс џьбара Аԥсны раҳәшьаԥа-сабик иира лгәы абасҟак иахьарҟәандаз, ибаразынгьы ауаа ахьылышьҭыз.


Ииашангьы талбошьс уҳамоуп, Анцәа духылаԥшааит, ҳәа дааирҽхәеит саб, амашьына азна ақьар ақәхны астол ҳахатәоу џьушьап.


Ицқьашәқьаӡа иҟаз ажәҩанҵәца, ахаз ҵаӷа еиԥшха, аԥҭа еиламгылақәа иӷарԥшарӡа ацахатта аҽеиԥштәны, амраҭашәара аганахьала ԥшьаала ааскьара иаҿын.


Ирадон иҭааз рыҩналара дазыԥшны дышгылаз, ус иаалырҟьаны адәахьы бжьыцәгьақәак анаага, уи ихы иалнарҟьазар акәхап, ақьала ддәылымԥшыкәа ибжьы рӷәӷәаны инаиргеит.


Дара амҩа излақәларан иҟаз аӷба ахьыҵәҵәа аиԥш иҟаҵаны, ичаԥаны иқәгылан.


Уи иага иҽаимҭозаргьы дқыҭа ҷкәынҵәҟьоуп, ақыҭа ацәа ишалоу, аки-аки ҳәа ҿааз ҭуа раԥхьатәи арбаӷь аҿыҭыбжьы даанарԥшуеит.


Аха иаазқәылаз еиқәтәашәа иҟоуп, адгьыл аҵыхәан џьара ицоз нибарҵәарак атәы умҳәозар.


Елҟан еиԥш Ҳақы Аӡбагьы ажәытә ҵас бааԥсқәа иблақәа хрыҩуеит, изгәаҭом уи дшыланырҟәуа, ихьӡ-иԥша шхырҩауа.


Саргьы уаҳа ус сымаӡамшәа Ҭоуфықь ихәда аҩызра сахьахәаԥшуаз сааҟәыҵны, уи ахаҵа иажәақәа гәаныла аԥсшәахь реиҭагара салагеит.


Аԥсны ахы-аҵыхәа Рушьни Џьопуа ҳәа ихьӡи ижәлеи еидкыланы ирҳәо дзыҟаломызт иԥсҭазаара ахырхарҭа хадақәа ҳажәлар ирзымдыруазҭгьы, ҳаҭыр рықәрымҵозҭгьы.


Изуҭахузеи, уара аҭаҳмада, ҳәынҭқараа иршьхьоу аӡә ихьӡ ухьӡҵаны сымӡырха аҭалара?


Уаҩасак днаидукылартә иҟаз ихәамц ашьҭахь мчыла иааирҵысын, нас иӡамҩа ԥсыла инапы ианҵаны, иарӷьара аган иҽаҭаны днатәеит.


Ааигәатәи аибашьраан ҳаӷацәа рнаалара аԥшьугеит, ужәҩа иқәухит учынқәа, мап ацәукит ууалафахәгьы.


Зынӡа ухы аахҵәаны иахагылоуп иҳәоит Мдыр, иԥаҵақәа аҟаԥшьреи ахиаҵәареи еимаркуа иҭыхуа.


Аха сара сгәы хьухьууа исыхьуеит, абас ауаҩ ԥаршеи сахьидхалаз азы.


Раԥхьатәи аҭыжьраан ажәақәа иалысшьит, ашарԥы иаҵәа ҳәа ианыз, егьырҭ рҿы иалсшьит, шарԥыеҵәа ҳәа икьыԥхьуп.


Ашьҭахьтәи агупер ааиҵихын, икны дышгылаз, егьырҭгьы анихьӡа наҟ-ааҟ ирбаз иахәаԥшуа ишгылаз, савтомат саҵхеит.


Урҭ қыҭацыԥхьаӡа рҽахьыгӡаны излаҟоу ала, уахьырҿаҳауа узымдыруа, изхылаԥшуа амҩақәа рацәоуп.


Егьи, ҳара ҳахҩык ҳаашьҭихын, ақалақь агәҭа ҳналаргыланы дцеит, ҳара ҳҭахрала.


Ҟанчоу ушиԥылаз еиԥш уиԥылар, Ешсоу инацәкьыс уацҳар, Мазлоугьы итәарҭа шыҟоу абарҭ ухаԥыц ҵарыхәҵәақәа мҩануҵар!


Иара иагәаԥхо ҳәа дхьаԥшма, ишәаҳаит уи абла нҭаӡ, Изықәытәо, алабада акы амбо.


Аԥша, аԥша, аԥша хҭыԥшша, утәҩасуеит башаӡа, утәҩас, уахьымаара уцоит умҩас.


Даҳар иҳәаны изтәаз аԥҳәызба ԥшӡа Хьфаф иашьеиҵбы Қьрым деиӷьалшьан дахьиццаз иахҟьаны.


Аха ираӷьны аҭак иҳәар иеицәаз шиқәшәоз идыруан, зынӡа ак имҳәаӡаргьы егьи маӡала игәаӷ икуазшәа ибон азы, алафахь ииагатәын.


Ауаа ламысқәа еигәырӷьеит Аԥсны еиқәнархоит ҳәа, аха аԥаршеиқәа ргәы инҭаччеит егьырҳәеит ргәанала


Уаҳаиди Мактинеи ракәзаргьы, макьана ахәыҷы ҳәа изхәаԥшуаз рыӡӷаб имҳәа-мырза, рхахьгьы ргәахьгьы иҟаӡамкәа хаҵа лцара ргәы рнархьит


Абраҟа аҳҭны ашьҭахь, аӡыхь ду ыҵҩырны инеиуа ахықәан еиҵҳәаны игылоу амаҵурҭахьтә игоит ҵы хәаԥҵәарак рымаӡамкәа еибархьусууа асарақәеи аӡа рақәеи рыбжьы.


Мзауҷ, иара иахь ихаз арҭ ажәақәа игәы шындырхаз мҩашьо, кыраамҭа иблақәа еихамырҟәыс Уахсиҭ дихәаԥшуан, аха аҭак аҳәара дахьымӡеит.


Алмысхан иҭаацәа ԥшӡа, аҵара уаа рыҩнаҭа, ус иаақәырсны рыхцәажәара мариаӡам.


Акәы кәу, акәыкәу, уаргьы анхаҩ бзиа иеиԥш алаҵара анааилак угәы ҭынчӡам


Есқьынгьы лгәы иҵхо лгәынамӡарақәа лхазыршҭша, џьара лгәы ҭызгаша акы аԥшаара дашьҭоуп.


Урҭ ирызкны инарҭбааз ажәахә ҟаиҵеит Ассоциациа ахада апоет-академик Мушьни Лашәриа.


Аибашьра ианалага Аԥсны анҭыҵгьы еиуеиԥшым аиԥыларақәеи апресс-конференциақәеи раан рхы аадырԥшуан ишахәҭаз ала.


Сеиҭанеихит сара ааигәа зны, амшгьы бзиан, иҟалозма, нас, сегьҭамло, ара сааны, сҽааилысхын, са сынхықәгылт Кәыдры аӡиас, Кәыдры аӡиас ҩаԥхьа сырырц сыӡсаны.


Нас схалагьы снеины аус сҽасҭап, ашьра сықәшәозаргьы усым, зуал назыгӡаз аӡә иеиԥш схы сыԥхьаӡап.


Иҟаларын, асҟак данкыдхалалак, џьара крыфаракгьы дақәшәозар, аҵәыцақәак ыжәны данааиуазгьы ыҟамыз, асеиԥшқәа раан, уф гәышьа ҳәа днатәаны, иага аҵх цахьазаргьы крифар ауеит ахаҵа.


Арҭ раҳәшьазаҵәы шаҟа лаԥш схыз шьҭа уара уазхәыц, нан, сугәаԥхеит, аха сааигәара ус ааира мариамызт амрагьы иагаҩы аилаҳахьеит, аха узланеиуазеи иара ахьыҟоу?


Ашәбоуп, иашоуп, уаԥсуоуп, аха уаргьы, кацо, зегьы аԥсуаа, зегьы шәахьынхо адгьыл, ҳара, ақырҭцәа иаҳтәуп, жәытәнатә аахыс ақырҭцәа иаҳтәын ҳәа егьа иарҳәазаргьы, иара ихы, кацо, ихы бзамыҟә зынӡаск иҭамлеит.


Амҩан ишәасҳәап иҟалаз шыҟалаз, ҳәа нарасҳәан, ишьапқәа ааԥыртланы, дҳаԥцаны ҳҿынаҳхеит.


Рҽеишьа змоу ҳарҽеип, нас, уара иҳанажь, ҳхыдарақәа зегь ҳанажь уԥацәа


Инцәахшароу аҭыԥҳа, есымшааирагьы иаҳа, уа даҿуп, даҿуп аҭәра, иҭазмыргыло са сгәы аҭра!


Макьана депутатс далҳамхӡацт, лара аԥҟарақәа аԥылҵауа далагеит, – иҳәеит иԥаҵа далаччо сышьҭахьшәа итәаз аӡәы.


Сасырҟәа ииреи амцаагареи ирызку асиужетқәа реилалара акыр итрадициатәу цәырҵроуп аԥсуаа репикатә репертуар аҿы.


Абраҟагьы аԥшьа ныхабызшәала ажәақәак иҳәеит, дырҩегьых илахь-иџьымшь иӡатәит, даргьы рылахь-рыџьымшь дирӡатәит.


Гәыџь зҿааирхаз асигарет пачка цырак аахихуеит, ахьӡы ақәырҭәоушәа ахәҵәы цырцыруа.


Убасҟан ауп ианеилыскаа авагон ахышәқәа рҿы ауаа рацәа иадеибаҳәаланы изгылаз, аԥхьаҟа изыԥшуаз, ус ани аихатә шьаҟа ҳалаԥш нақәшәеит Азиа ҳәа зныз.


Ааи, сара абылтәы аасхәоит, Димаҟәа иужәшеи изхужәылои, уара аӡӷаб дуҳәоит.


Аҽаӡә дгылоит ацәгьа-мыцәгьа, игәы иахәан иҟаиҵо, ауаа еичзырчо, ауаа еилызхуа, хыла-гәыла еилаҵо.


Лара лзыҳәан сгәы иҭоу сызлаҳәом, лцәыԥхашьара агәхьаа скым, уи саиааип, аха ҳәашьас иамоузеи араҟа, анышәынҭраҿы?!


Усгьы ҳамҩасыҩцәоуп, ҳцаанӡа уахь, хынҳәышьа ахьамам, еиӷьуп, Адица, ара ҳшыҟоу, уи амра аблақәа ҳарҭаԥшыр, мамзар уажәшьҭан, аԥсараа ирҳәар ҟалоит, ҳадгьыл ацәа ҳзыԥҽуам, шәызқәаҭыԥ ҳамам араҟа ҳәа.


Узҿу аус аусқәа зегь иреиҳамшәа ануба нахыс, акгьы алҵуам уи аус.


Дарбанзаалак ауаҩы егьырҭ зегь реиҧш азин имоуп иҳәынҭқарраҿ амаҵураҭыҧ аанкылара.


Анапҩахара аҭахӡам, уара ушиашам зегьы ирбоит ҳәа дацыҵҟьоит Иура Кәыҵниа.


Аԥсуа бызшәа, Анцәа иумҳәан аха, ҳаҩныҵҟа ианԥсы аԥсуаагьы милаҭк раҳасабала адунеи ҳаныӡаауеит.


Ашьыжь шара абла сызҭаԥшуам, Аҵых ҵәцара гәахәа сзарҵысуам, Ажәҩан гәаҩоуп, иамаӡам ҵакы, Гьама змамоуп адгьыл цәымсаркы.


Газк, сапынк, џьыкак анҳагхоз, ма маҭәаҩыҭәак анаҳҭаххоз, Езмыдҟа ма Бандырмаҟа снабжьысырц салагон, аха сҩыза Дырсын


Аха ҳабла иахьынӡабоз ахбыџқәа шгылац игылан, амашьынақәа аанҿасрыда ишцац ацара иаҿын


Умбои, ани ииҳәоз зегьы мцын, аха агәра угратә иҳәо дышлеиуаз, ани зыгәра узымгаша амц ницәалашәа, иааиҵыҵит.


Аҳкәажә Адианԥҳа мца-ӷбала данныҟәоз, Сафарбеи Ачачба канџьала данлышьҭазгьы сара соуп илазга-ҩазгоз


Аха иаҳҳәаз амалахазгьы иаанагом уи алитератураҿы амариа дашьҭан, аформа алкааны, аҵакы хырҩа азиуан ҳәа.


Амазгәыҭ аҿҿа алгоит, аӷба наҟ-ааҟ ихынаауа, агара еиԥш игазҽазуеит, абӷаџьма асахьа змоу аԥынҵа аӡы агәыдыҽҽало, ԥхьаҟа еихоит, еихоит, аха еиҭаҵуоу еиҭамҵуоу дыршьа амам.


Иаахтны иҳәатәуп, усҟан аԥсуаа зегьы ҳаидгылан иреиӷьыз ҳҵеицәа апарламент ахь ишынаҳашьҭыз.


Инаало дҟалом ахаан шәага-загак, имам, уи имам аутәы, аҳәатәы, аха дызлажьым ҭыӡшәа ыҟам, дахьнеилак ирххоит, зегьы ирылоуп иус.


Ашәа ахьуҳәо абаҳчара ахьҭа аныҟоу еиҵәарахом, аҵла рымахә абахҵәара аԥша анасуа икарахоит


Ишысҳәахьоу еиԥш, аҩнду иныжьны исымаз Ваниа ирахә-ишәахә иазҳаны, имарымажаханы иҟан.


Уи џыџӡа иаангылеит, уаҳа цәгьа азыҟамҵо, зқьы шықәсала ахаҳәқәа зегьы адгьылаҿ ишышьҭоу еиԥш.


Баџгьы иҭаацәа цәажәо рхала Итәан рымӡырхаҿы, Кадыр днеиҿаԥшын ԥшьаала Ус иҳәеит Баџы


Ушәҟәыҩҩраҿы, уҵара усураҿы иаҳа ахақәиҭра уоуп, ахәыҷгьы изеиӷьуп ҳәа иԥҳәыс лани лаби рахь аамҭала, уадақәак рырҭаанӡа ҳәа данца, ихала данаанха, руада ҭшәа хәыҷы иаамыцхәхома уҳәо аҟынӡа иҭбааҭыцәхеит, аха уи ҭбааҭыцәын ҽынла, аԥенџьыр аҟнытә иааԥшуаз ажәҩан аныҭбааҭыцәыз.


Поетк иаҳасабала ишьақәыргылараҿы конкретла афольклор рольс инанагӡаз, насгьы иҩымҭақәа рӷьырак рҿы ажәеинраалақәа, апоемақәа, апроза ажәлар рҿаԥыцтә ԥҵамҭақәа ҭыԥс иааныркыло, хархәақәашьас ироуз ԥыҭк ҳҳәараны ҳаҟоуп ҳаԥхьаҟа конкретла урҭ аҩымҭақәа ҳанрыхцәажәо.


Урҭ ирдыру-ан Наҳар ихысра иаанагоз, ԥшьынтә дхысзар, ԥшьҩык аха цәарԥар иԥылар акәын.


Урҭ ажәыларақәа зегьы хаҭала анапхгара рызҭоз ҳар ркомандаҟаҵаҩ хадас иҟаз Владислав Григори-иԥа Арӡынба иакәын.


Аԥсны инхо дазусҭзаалак аӡәы адгьыл дақәиҭымзароуп, шеибакәу зегьы аҳәынҭқарра анап аҵаҟа иҟалароуп, иара ишаҭаху, иахәҭоуп ҳәа ишаԥхьаӡо иашалартә еиԥш иреиҵаӡоу адәҳәыԥш инаркны, абри ҳзықәгылоу адәеиужь ду аҟынӡа


Уи аиҳараӡак деиханаршәит аԥсуаа анкьаӡа зны абаскаа ҳәа шырзырҳәоз, насгьы Аԥсны амраҭашәарахьтәи акәакь аҿтәи аӡиасқәа руак Абаск ҳәа ишашьҭаз анлаҳҳәа.


Леон нхыҵ Ҳазартәылан иҟоу, Итиль, Саркьал, Бельенџьер, Семендер уҳәа ақалақьқәа рыӡбахә ахьиаҳахьоу ада, даҽа тәылак, қалақьк имбацт.


Изакәу уи ауп, абарҭ ашықәсқәа рзы лымкаала, уаанӡа аасҭа, аҿиара аиуит иарбан милаҭтә литературазаалакгьы азы иуадаҩӡоу ароман ажанр.


Ирыбжьалаз агәынҷыхь хьаршшамкәа, усура ддәықәлар, ҽыҵгас иҟаҵаны, дысԥырҵуеит ҳәа лаҳәшьа лгәы иаанагар ҳәа дшәеит.


Ахан еилажьызгьы сахьахәаԥшуаз сгәы снархьуан, араагьы угәы нызкылоз ҳәа егьыҟамызт.


Ҩажәи хәба шықәса инареиҳаны абри аметод ихы иаирхәон, итрадициангьы иҟаиҵеит.


Сцангьы, саангьы, са схәыцра банацыз, ба бҿы ианысзымҳәоз, нҵәа сара, аахҵәа.


Ақәаб ду амца иаршыз цәгьала ицан, аталбашь ибжьы ааҩуеит иахьанӡагь


Аибашьраан, уи ашьҭахьи, ҷыдала уажә ҳзықәшәаз ауадаҩрақәа инарҵаулаӡан анализ рзуны, иҳаӷоуи иҳашьоуи ҳаҩныҵҟа ҽеила еилҳмыргакәа, дасу иҭыԥаҿ даҳмыргылакәа ԥхьаҟа цашьа ҳамаӡам!


Уи акәын аус злаз, уара убызшәа алахьынҵеи уи иаԥхьози рыгәхьаа зкыдаз!


Амацәыс зысуаз аҵлақәа рымахәқәа ахьхыжәжәоз, ахы зықәшәаз агыгшәыг еиԥш ихәаауан.


Ииура-ииҳәара изымдыруа ихы ааҟьаш-ҟьашеит Хьымца, илабашьа ақьышәгьы аҭыԥ иаақәиргьежьт, аха дымгәамҵит, дгыланы ддәықәымлеит.


Убарҭ инарыцҵатәуп џьара акы анишьлак ацәа рҵәны асахҭан ҳаҭа шалихуаз еимаа аныҟаӡамыз инапала иԥиҟоз, инапала ииӡахуаз ажәцәеимаақәа ҳарҟәаҵып.


Лхаҵа дҭахеит ҳәа аԥсӡы анылзаарга, азныказ длышьҭыблааит, аха нас лҽлырӷәӷәеит.


Саргьы ак збап, ак саҳап, уи сызҿу сҩымҭа иахәаргьы иудыруазеи


Анаҟәаԥиа ахәыҵәҟьагьы рымҽхаркит, уимоу ахаан зыжәла Аԥсны иамбацыз рмахҽажәқәагьы жаҳәо аҳҭынра агәашә илатәоуп


Сара исыӡбеит Аџьынџьтәылатә еибашьра аветеранцәа ркабинет аҟнытә сыԥшәма адырра лысҭарц, уа инеиуа агвардееццәа ҳдокументқәа гәарҭарц шырҭаху, ажәакала дымшәарц.


Асабша, ииуль жәохә, асааҭ ԥшьба иахымгакәа, афилиал азҵаара ӡбахоит ҳәа ажәа рырҭеит.


Зегь раԥхьа иазгәаҭатәуп афбатәи ашәышықәсазы Аԥсны имҩаԥысуа ахҭысқәа рыӡбахә зҳәо адыррақәа еиҳа уаҩы ишимԥыхьашәо, ишыҟоу даарак ирацәамзаргьы.


Апоет иаԥҵамҭақәа ирылацәажәо аҭҵааҩы дзыхцәажәараны дыҟоу аҩымҭақәа ранализ аган ахь ала иалихыр ауеит еиуеиԥшым аметодқәа рахьтә акы.


Аԥсцәеи абзацәеи ахьеилдыргоз ирбон хы зхагыламыз ахәамцқәа, знапы ҿахҵәаз, зхы ԥҽыз, ахҿақәа згәаҵа иҵашәаз, аҳәызбақәа злызза иҟаз, аса зыхәламшәы ԥнажәаз аԥсыбаҩқәа ԥхьаӡашьа рымамкәа.


Зыхьӡи зыжәлеи еидкылан ирҳәоз ауаа излаз ажәлар рыҩнуҵҟа рыхьӡ рыԥша ыҟан, пату рықәын ауп иаанагоз.


Ишдыру еиԥш, иара убри Поза иоуп, ахәшьадра бааԥс ишьҭихыз аарԥшны, гәымшәарыла, ҟәышра дула, апровинциақәа иреиӷьыз азеиқәзырхаз атрон.


Уи иареи сареи лымкаала рхы ҳадкыланы иҟан Москватәи апоетцәа ҿарацәа Алеқсандр Бардодыми Георги Лесскиси.


Адҵаҩыра инақәыршәаны Ақәҵара ҟаҵоуп, Себастополистәи аконсул, генуезаа наҟ иганы ирҭиуа, мамзаргьы уахьынтәи иаарго изакәызаалак, имаҭәахәызаргьы дтәызаргьы, урҭ рыцԥхьаӡа процентк иҟанаҵо ахәԥса рымихларц дшақәиҭу ала.


Усҟан аҳәынҭқарра ар заҭахыз атәыла, аԥсадгьыл аҳәаақәа рыхьчара мацараз акәӡамызт, рҳәынҭқарра атерриториа арҭбааразы, агәыларатәи аҳәынҭқаррақәа рабашьразгьы ирҭахын.


Аха уи уизхәыцуа уалагар, еидара хьанҭак иқәыӷәӷәо, акы джәагәаны ажәра акәзар уи аабон, аха


Арҭ аџьамыӷәа цәгьа иҭазыргылаз ачынуаа, Бзыԥынҟа абас русқәа ианрылга, Аҟәа аокруг ҳәа изышьҭаз иларкны Кәыдрынӡа инхоз ҳауаажәлар нап рыларкит.


Убри ауп, сгәы дақәшәом, сгәы иамыхәоз иҳәеит, ари уажәшьҭарнахыс сара дсаӷоуп ҳәа дарбанзаалак изиныӡбатәым.


Иҵыр-ҵыруа, амацәыс хәасҭақәа ҩба ажәҩан агәы еиҩ ҟьаны алашьцара иналаҷҷа-налаҷҷан, аҿыцәаахагьы рам раӡакәа, аҵықь-аҵықьҳәа иааигәаӡаны ихысит.


Агәаӷьреи уи иацназгоз абаҩхатәреи иман азоуп Аԥсны аҭоурыхи аетнографиеи иуадаҩу рызҵаарақәа ықәыргыланы изҭиҵаауаз.


Ԥасатәи Есмеи иахьатәи Есмеи анааидыскыла, иуцәызӡом, Лад, мцаԥшьны аԥырқьҳәа иҩасыхҟьеит, слымҳақәа ашушу аарыҭган, сзықәтәаз абаажә ԥҽыхақәа ирыҵыҩны исаҳауаз ақьыбжьқәагьы нкабеит.


Шаҟантә иаҳахьаз Ҭарсхан абри ажәаԥҟа, аха абыржәы дшазхәыцыз еиԥш дазымхәыцыцызт.


Уи лабҿаба дансацәажәозгьы, иара ҭелла ҳанеимадазгьы лыбжьы ахаара иацыз иахьагьы сгәы иҭыҵәом.


Егьи аҽыҭ бжа Леон иҩыза Сослан иахь иналырххеит, алан-бызшәала дааныҳәа-ныԥхьан, иара ихахәда неиҵыхшәа арахь ихы данааха, иԥаҵа џыԥхь еиқәаҵәақәа ирыҵубаауаз, ашьа злыԥхо иҟаз иқьышәқәа инарықәылкит.


Убасҵәҟьа аспектакльгьы зеиԥшрахаз гәаҭалатәуп иазыҟарҵоу, зиестетикатә гьама бзиоу, ааӡара змоу ахәаԥшҩы инаидшәаланы.


Ҿыц иаадыртыз аџьаамаҿы хәаџьас иҳамазгьы, ақыҭа знапы ианԥшылоз амухтаргьы, акаимакамгьы, шьаруалаа ирылҵыз ракәын.


Егьи, заахәамҭақәа ныргыланы зыԥсы зшьоз иведра акәзаарын, изакәызеи иҟауҵаз ҳәа апапирос хыблаах ҭкәыцәааны ҿааиҭит.


Шьаҿакгьы ҟасымҵаӡеит зны ргәымхара садгылан, срыцны шьҭагьы агәашә аҟынӡа снеиуам.


Афы ҳәа сара сызҿу адыди амацәыси рынцәахә иоуп, иԥаҵа кьатрацәқәа харшалан, дышьман дырзеиқәымкуа ацәажәара даҿын Ӡаӷьала.


Аҵыхәтәан, сталинизм аепоха аан, аԥсуа ахаан имыхьцыз ихьит, ахаан иимбацыз ибеит, ахаан илаимырҟәыцыз ихгьы лаирҟәит.


Зны Адамыр ишҟа ихышҿышуа, амардуан илбааҟьаны иааиуан, нас иҵыхәаршәшәо, иҩны инхалон ачамадан ашҟа.


Ақалақьқәа Танжери Сеутеи рыбжьара ҳаныҩыбжьала ашхәа ахьаҳцәыӡыз аханы, инеиужьны аокеан ихыԥсалан аҭаҭынҟаҵа аҭоԥқәа рацәаӡаны.


Ари иаҳарбақәаз рнаҩсгьы иҵегьы имаҷымкәа уаҩы иԥшаар ҟалоит, аха зыӡбахә ҳҳәақәазгьы хьаҳәаԥаҳәада агәра ҳдыргоит афольклори алитературеи излеиԥшуи, дасу аҷыдарақәа шрымоуи.


Алымҩанык зыӡбахә ҳамаз инҳажьыз ақыҭа акәын, Ҭырқәтәылан инхо ҷлоуаа рыӡбахә акәын


Аныцә, ацәа ашаха алырхуан, иларҵон, абамба, уи еиҳаракгьы рхы иадырхәон акҿаҩра архиаразы.


Саауан сара скаҳа-бӷало, аихатә гәашә дуқәа сырҭысны, сықәнагалан амца ахьықәсыз, уажәгьы акы ааҩуан былфыҩха.


Зны Дырмит Гәлиеи, Баграт Шьынқәбеи, Шьалуа Инал-иԥеи, Хәыхәыт Бӷажәбеи, сареи Тускаӡе дҳаԥхьан, икабинет аҿы ҳидикылт.


Ус анакәха, сара исҳәо ҟарҵароуп, снацәа ахьсырхогьы ицароуп, – иҳәан, Мсым Хәыҷы иарӷьа нап ҩышьҭихын Аҩсҭаа игәаҩа анаарахь инаирххеит.


Ҵабыргуп, ҭауади аамысҭеи ирылиааз маҷҩуп, аха ҳашәҟәыҩҩцәа рхылҵшьҭра зегьы неихшьааланы иӷарқәан аҳәара ииашам.


Аҭакәажә илхашҭӡом, уахык зны Уасили Алиаси аҩны иааит иааԥсаха, икараха, ахаан илымбацыз нхаҩыкгьы дрыцын.


Аԥшыхәцәа рыԥсыԥ алагаҩагара мариахо иалагеит, иаҵәа қәакгьы зны-зынла ицәыҵԥшны инаралацәҟәлоит, амза ҩеижь ду есааира иҩаскьоит, амҩахәасҭақәа иаҳа-иаҳа ихнатуеит, аҵх лаша иалхәхәа, зыбла ҭиаҵәаақәа еиқәымԥсаӡакәа ицәоу аӡиақәа, ахьӡы рыхҭәалоушәа икәалыкәаџьоит.


Аџьымҳапар ихьны иааилгазшәа иҭыҿҿа иҟаз ихы-иҿгьы хшәаа иааҟалон арбаӷь аикеиԥш.


Ари ибжьы шцахьаз здыруаз, гәык-ԥсыкала аҳҭынра иазыҟаз ауаа, дзааргазеи, иабихәац, зынӡа ҳахәда ԥырҟарц рҭахума, Қьалышьбеи дуӡӡа ихыччома ҳәа иааргәамԥхеит иара усгьы ианбыкәыз аԥсуа иԥсраҿы уеизгьы-уеизгьы аԥхьарцарҳәаҩы дандыртәалоз, аурымқәа ирҿырҵааз ак акәхап ҳәа, рыгәқәа ҭӡыӡо изыԥшуан.


Сымшәа-смырҳа, сҽырба-ҽырбо снанылазшәа сыҟазар ҽнак иадамхаргьы мҩак, снықәлах шҭакы, чоуҳәа снарылаԥалах жәлареиқәарак!


Ихьчаҩцәа ракәзар, араҟа еиҳагьы ҳус иацлеит рҳәарызшәа, мыцхәы инаԥш-ааԥшуан, мыцхәы ргәы рҽанын


Аҩнқәа рхала рхы иахаанханы, иҟалах дыр, иахыҵыз ршәаџьҳәаҩык дыҟамкәа, уаӷеимшхарак аарызкылсны иахнацазшәа, аӡәы ихабарк ыҟамызт.


Уимоу, аурыс поезиа дуӡӡа аҟынгьы аверлибр макьана ԥеиԥш дук адубалартә иҟам.


Зхы иахәоз дынхартә дыҟан, амуча усҟангьы уажәгьы акрура ицәымӷуп, ауаа рҿаҵа дазыԥшуеит, ма аӷьычра далагоит.


Ажәытәӡатәи аԥсҭазаара иарҿыхагоушәа иҩналашон аԥсабара дшахшаз еиԥш зцәа-зжьы шәырҭаҭаха иааиуаз аԥҳәызба лсахьа ихшьыз.


Дырҩегь хәыцрак дымҵанарсит, хәыҷ-хәыҷы дыҭҟәо, Аԥсныҟа ауп уи далхәхәа даман уажә иахьцо.


Уи ацхыраареи анапи лыгхо дыҟахызма аҳақьымцәа зегьы ршьапы иқәгылан, амедицина иалшоз зегьы ҟарҵеит, иҭадыртәеит, акыраамҭа агипс иҭаҵаны ирыман, аха зегь дара роуп, иамуит ахьаагьы еиқәымтәеит, ачырагьы ааиҵамхеит, аҽакала иаахтны уаҩы иҳәозар иамыхәеит.


Уаанӡатәи ашықәсқәа рзы Дырмит Гәлиа изныкымкәа-иҩынтәымкәа дшаабахьазгьы, абас иҩныҟа ҳнаԥхьан, ҳнапқәа аанкылан, аԥсшәа ҳаҳәан, ҳидыртәалан даҳмацәажәацызт уажәада.


Аҳҭны акәша-мыкәша ишьны еилажьыз ршьа-ԥха уарқьҵас иахылҵуаз ахылҩа-ԥсылҩа мацара уаҩы ихәлачны дашьрын.


Уи аҵкыс еиӷьуп, аԥацха змоу шьоукы ираҳҭар, ҭабуп ҳәаны иргоит, – иҳәеит саб.


Вова иашьцәеи иареи аҩны иаҳзыԥшын, урҭгьы аҩнынтә шылак, кәтык зҳәаз иеиԥш, ирымԥыхьашәаз ааргеит.


Ирацәаны ирымҵаргьы ишԥарури, асҟатәи уааи, леи, ԥсаатәи зегьы еимакны ирыҟәшәо, дара рыжәла змырӡша аҟарагьы ахашәалароуп.


Сара, иҟалаз уиоуп, саб иаб, уи иаб, ҳдаракәац зегьы Кәаӡаан.


Ақырҭуа ҵарҭышагаҩцәа, ирыдгылазгьы, арҭ ҳара ҳмилаҭтә патриотцәа роуп, Қырҭтәыла аԥсуаа ирцәырыхьчоит, шәеиха, абаақәа, ҳҵеицәа гәлымҵәахқәа ҳахьчап ҳәа иқәгылеит.


Дрезден азааигәара, қыҭа кҿахак аҟны, ахаҳә ҵхырҭа хәаџақәак рҳаԥаҿы, асовет солдатцәа иаахәыҵыргеит, убас афашистцәа ирҵәахыз асахьаҭыхымҭақәа рацәаны.


Суацәажәарц хықәкыла сузааит, иршьыз ужәлантә Мсоусҭ иҭынхацәа изқәыркыз ашьоура аанкыларазы, уаҳа анс, арс ҳәа мҳәакәа, изакәазы дааз иаразнак иаацәыригеит.


Адгьыл оҩы иҟаимҵеит, Анцәа ишеит нырхагас, хырхәагас ԥсызхоу зегьы рзы, убри аҟнытә ауаа зегьы ирзеиԥшызароуп, аӡәы ихатәны ишамзароуп


Ганкахьала маҷк ихьымӡӷишьон данырхә мчыбжьык Анаҟәаԥиа раҳҭынраҿы дахьаанхаз, даҽа ганкахьалагьы уи аиҭаҳәатә дибартә-диаҳартә аҭагылазаашьа лахьынҵас, насыԥс иахьиоузгьы цәгьа деигәырӷьон.


Арахә ҳаԥца, аҽқәа рҿы ианкын такәын ҳалбаахьаны, санаахьаԥш, Хәҵыш ахәда ҭырҳа, ахәа акәаԥра иқәгыланы иаҳзыԥушан.


Иацакәзар, жәацакәзар ак бҳәап, аха, ибымдыруеи, Ача, уи аахыс иҵӡо, шаҟа аамҭа цахьоу, шаҟа ааԥын гылан ииасхьоу?


Абраҟатәи ԥшьклассктәи аучилишьче даналга дҭалоит Аҟәатәи арҵаҩратә семинариа. Дук мырҵыкәа дҭаркуеит асовет мчра аагара дазықәцон ҳәа аара идҵаны. Уи анаиааи, 1921 шықәсазы, абахҭа дыҭрыжьуеит.


Уи иаирсит иҵәҩаншьап, хазы нхара далагеит анкьаӡа ианшьцәа ааԥҭрас иахьрымаз аҭыԥаҿы.


Дара ртәала, даараӡа рҽыԥхьакны, уаҩы иахьиҿархасырҭамыз ҭыԥк аҿы ишгылаз, аԥсра еиҳа иақәгәыӷуан акәымзар, Харзаман уа дааиуеит ҳәа иазыԥшызма!


Ла бзиазаап, – иҳәан аԥшәма, Тышәкәа идикылеит бзиа акраҿаҵо, аха ианбашаха, аттаҳәа иагәыдҵо анышәқәа ашҭа иҭицеит, агәымхажә ԥхаҵо.


Аҳәҳәацәа рылашәҵа иахьабалак ақыҭақәа, икылсааит агаҿахь, заҟа рҭаху абџьар ҳара ираҳҭоит.


Шәгылаз убас, сышьхақәа, есқьынагь шәшьаҳиҭӡа, шәгәы еислааит зықьнашықәса, еицамкуа шәлакҭа!


Иахьатәи ауаҩы урҭ данрыԥхьо илиршароуп, цқьа дазхәыцроуп иԥсыҽуи ҟазара ҳаракырала иаԥҵоуи реилыԥшаара, досу ирықәнагоу ахәшьара рыҭара дақәшәароуп.


Иууазеи, дад, аԥҳәыс алаҵәҟьа леишуам рҳәогьы умаҳа ӡаци уабацәа, ҳурԥхашьома!


Ақалақь аҿы аҽҭаҩра прописка ҳәа изышьҭоу уадаҩын, аусурҭеи ихы назҵеикша анхарҭеи изыԥшаауамызт.


Уаҳа абрахь сыбжьанагалап, сгәы сыхап ҳәа уаҳа абрахь, схы иҭамшәацызт сара аҟьала, аха, иббома, саанагахт.


Ачара шаауа урҭ рқыҭанӡа инаӡоит, уагьы ҳауацәа нхоит, урҭ азҵаашт ҭацас иааргода ҳәа.


Убасҟан аԥсуаа аҟәыӷара ду аадырԥшит иааргоз иахьырҿамгылаз, шәҳамбан ҳәа иахьықәымгылаз.


Илирикатә жәеинраалақәа абри абри ауп ҳәа иахьӡысҵара сыздыррам, иааҭырҟьаны исызҳәом, аха иара ихатәу бжьы ҷыдак рхоушәа избоит, иагьылахҿыхуп, иагьыԥхоуп, иагьыҟәымшәышәуп, изҩыдоу цәаныррак уздырҵысуеит.


Абра хыхь иаҳҳәақәаз еизыркәкәаны, еидхәыцланы ҳахәаԥшуазар, Кофҭа шкәакәа алирикатә персонаж бзиа иибаз аԥҳәызба акыр длыргәжәажәозаргьы, аҵыхәтәан анасыԥ изаалгап, имш лакәны дҟалап, аԥсҭазаараҿы иареи лареи еимҩалацәаны иҟалап ҳәа ҳгәы иаанагаратә, ус еиԥш гәыӷрак ҳанхықәыргыланы даарԥшуп.


Бзыԥтәи аныхабаа — Аԥсны Аҳәынҭқарра, ақыҭа Бзыԥ. Ауахәама ақәцә хыгьажьуп. Ирыцхәыркуп  IX  ашәышықәса аҩбатәи ахәҭа.


Ҳаиҳаб ду Иван Андреич, дуаҩ дууп, уааишь-унеишь уи игынгьы дҟалаӡом, ара дагынгьы убаӡом.


Иара ианакәызаалакгьы дбахҵәаӡа дӡырызгаша ихатә обывательтә философиа гәлыршәаны имоуп, уи неиԥымкрада дықәныҟәоит.


Абри аҽны инаркны асулҭан иаҳҭынраҿы чарак, хәмаррак, ма дкылара дук аныҟалоз, аҭацеи анхәыԥҳаи уа иҟазар акәын.


Алакә аҿы акәым, ҳабдуцәа рхааны, Аҭырқәажә митәы Иақәиршәахьан дгьылахааны, Ирхамшҭуа жәлары.


Убри инаркны иҳәаны идыртәаз аԥҳәызбагьы ԥҳәыс дзызҳәоу арԥысгьы рҟазшьа рыԥсахуан


Уажә абрантә ҳшаахынҳәлак уахь рбара дцарц ауп, игәхьааигоит, ҭеллагьы еицәажәахьеит


Сгәы иаанагом иахьа иҟәнызшьо дҟалап ҳәа, есышықәса иҭыҵуа аԥсуа сакьаркыратә шәҟәқәа рхыԥхьаӡара.


Уажәы доусы иахьышәҭаыху аҭыԥқәа шәҳәар, шәназгоит, – иҳәеит Мкан Ардашьылраа рахь дхьаԥуша.


Амра зегьы реиҳа илызхымго Алгьери иҵмыҳәҳәарра сара сахьалаижьыз ауп адунеи сыԥсы раӡаны сшықәу, зынӡак хара сымаӡамкәа!


Ари Кавказ жәларқәа, еиҳарак аԥсуаа рҭоурых иазку даара шәҟәы бзиоуп.


Аԥсабараҵәҟьагьы ҳара иҳаӷоушәа, иреицәаз аарҩара ҳақәшәеит, ҽынла амра ухагәҭа кылнаҵәоит, уахынла иааузымычҳартә ихьҭахоит


Ҳәарас иаҭахузеи, апоет дызлацәажәо, ихшыҩҵак зларҵаулоу иагьаҩ иагьараан хшыҩзышьҭра арҭахьеит, аха урҭ рымаӡа иара ишгәеиҭо, иара дышрылацәажәо иара инапаҿы шаҟа иманшәаланы иааиго даҽаӡәы изы иманшәалахом акәымзар.


Лара илҳәалоит, ауаҩы анеицәа-ааицәа рзы ихы дамеигӡалароуп, иара ус аԥсабара ақәзаара мацара ҳаҭыр ақәым, уи зыԥсы ҭоу зегьы ирылшоит ҳәа.


Деихаччо алада даалаԥшуан, арахь уҩеи аанаго, ибжьы мыргаӡакәа инапы ааиҟьон, мамзаргьы, арахь улбаа, агаҿан ҳаалеи-ҩеип ҳәа сара снапы анизысҟьалак, ишьҭахьҟа днахынҳәуан, дыҩнамлац сҳәоны деилыхха даалбаауан.


Амыӷи ажыци ахылиаахьеит, иҭацәуп, иҟам ҳныха, еималахьеит иара ахьгылаз аҭыԥ, ишәыршәыруа иахагылаз ахьацагьы ԥырҟахьеит, аҵабаара иаҿуп иҵыҳәҳәоз ашьапы


Зхала зхы агәырҩа иалазҵо, цҭәа угымхааит ҳәа ишаны адәы иқәиҵаз Вахтанг иҩыза дымиц, дымԥсыц.


Ашколҷкәынцәа аӡә дыԥсыр, сыҷкәын даанадырхәоит ҳәа, абра сыҷкәын дахьынсыжьуа егьыҟам, – иҳәан, симаны абазар шыҟаз иҿынеихеит.


Ахынтә раан ихьӡаанӡа иҟамчышьҭыбжьгьы инаалт, зегь рышьҭахь дышгылазгьы амба аԥхьа дҭалт.


Абри еиԥшқәа рзы ауаҩы ихы ақәирӡыр уи зиузеи уҳәар, игәнаҳа уқәшәап, – иҳәеит.


Аха наҟ-наҟ зны бзиара дула зҽеиқәызҳәалаз ари аԥсҭазаара, ажьрацәара шьаҭамырӡга ахаан ҵыхәаԥҵәара шамоуа, убриак заҵәык ала шакәу аԥсра хьшәашәа уаӷеимышхара ауаҩы дызлаиааиӡогьы, уи аҟара ихьчатәу, изыхӡыӡаатәугьы адунеи аҿы ак шыҟам азы шаҳаҭра уа, наҟтәирахь игылоуп Гәындеи Хьрыԥс хәыҷи.


Исхашҭыз акы иаҩызами, аҭак ҟаиҵеит Асҭан, иуҳәо зегьы саҳауеит, аха уи ала ацәажәара цқьа сҿы азцом!


Ирзаанымкылакәа хазы абаагәарагьы ирыцәхыҵны агәырқьҳәа ианрыцәҭала, макьаназы қәылаҩк изымгацыз ари абааш ашҭаҿ убри аҽны иҟалеит иҵыхәтәантәихаз аидыслара ӷәӷәаҵәҟьа ззуҳәашаз.


Иаалымхны днарфыҩуан, ашәҭ изаҭахузеи ашәҭ акра ҳәа, гәы зҵазамыз, лаф башак наиҳәон.


Иара, Виқтор Ҭахәыцович, аинститут аҿтәи сҩыза, ибзианы иҟаимҵеи, ачеиџьыка ахьыҟарҵо уҳацца, уԥшәмагьы даагала ҳәа баргьы бахьнеиԥхьаз?


Апланетақәа иажәа уи иреиҳәап, инапаҵаҟа урҭ машьцахап, инапала икакаҷха еилеиҳәап, уи ишиҭаху насгьы иԥшӡахап.


Ауаа ақыҭа кажьны ақалақьқәа рахь иахьцо, уимоу Аԥсны иалҵны даҽа тәылақәак рахь ицақәогьы ахьыҟоу зхароу хьыӡҳәала Хакәыцәи Қәабзачи роуп ҳәа иалукааша аӡәгьы дыҟаӡам, ҭоурыхла аԥсҭазаара ахаҭа иархиаз аобиеқтивтә ҭагылазаашьақәа роуп.


Араҟа инхо аԥсуа дмаҵуҩым, асовет мчра инаҭеит аҳәынҭқарра, иахьагьы убри ззеилымкаац дуаҩым, даҟәыҵааит дызҿу абарбарра!


Ажьа неин ихыза иқәыз иҩахан, итәарҭа снеины сҭатәоит ҳәа илҭаԥшызар, уа аӡәы ихы ҟәашӡа, илақәа ԥсеи-ԥсеиуа дҭатәоуп аҭыԥ аанкыланы.


Уи излеиҳәо ала, византиаа Аԥсуа Ҳәынҭқарра ҩынтә иақәлеит, аха акгьы рылымшеит.


Акы унацҳа зны, умыццакын, шылҳәоз Сырма, иавтомат анааирыцқьа, ипатронақәа анааидикыла, урҭ макәанк азна ыҟан, ашә ахь иҿынеихеит, ихашҭыз сеидру, деиҭаагьежьын, қьаадқәак иԥшаауан, нас анҭ апатронақәа ицәымцхәцәаханы даагылеит.


Аҽы, абга ирфаша, уажәы иабазма, ашьапы ҵызхаахьоу уи амҩоуп, аӡы инырп сгәахәын


Сарԥ азааигәара, иахьа Қьемал-ԥашьа ҳәа иахьашьҭоу, усҟан Аӡлагара ҳәа иашьҭан аԥсуаагьы маҷҩымкәа итәан.


Поезиатә бызшәа цқьала иҿаԥиҽуеит апоет ауаҩы иуаҩра лазырҟәуа аҟазшьа бааԥс амҵақьақьара ажәеинраала Дџьабоит аҿы.


Аха Асовет мчы хыбгаланы, аӡыхәашь еиԥш иҵыкәкәаны ианцоз ҳамдырра аманы имцаӡеит, ҳшыҟаз ҳаанхеит.


Амҩа ҭшәақәа, иҭаҿа-ҩаҿоу, рӡытҟәаҿ адаӷьқәа ҟәаҿҟәаҿуеит, аҳабла ҿыц, Аҳабла, Аҳабла, акәыбрқәа ианҭырхуа ҳабла, ашьыбжьышьҭахь, амра анхышәҭуа, рымԥан узықәлаӡом аҿхышәқәа, амца шкәакәа еигәыдырҭәалоит.


Наҟ-ааҟ рекламатә плакатла ихҟьаз ҳамҩа ҳаныланы ҳашнеиуаз, иаацәырҵит улаԥш рхьымӡартә адәы хыбны еилагылаз амашьынақәа.


Иаргьы даарак иаҭахӡамкәа, ицәеицәыԥсуа, ахәыҷы хәмаррақәа рҿы изықәтәало алабақәа реиԥш, аҵыхәа аҵарҽылан, ашә хымс ианынхыҵ, издыруада уи ари ауеимагаха, адәы сыш ԥацәлыжьлари, срыцҳалшьозар хәа ашьҭахьҟа еиҭааԥшит.


Актәи иҟалоит, лымч мырха, илцәугар лҟамчы, Зегьакоуп, уаџьалцәгьа ҟалоит лара лҿы.


Уи авулкан шьха ақәцә акәаҩра алҩаҵә иҭышәшәо иқақаӡа аҩада ихалауеит.


Атәылан аҵарадара аԥыхразы, ареволиуциа раԥхьатәи амшқәа инадыркны, атәыла астудентцәа зегьы ари аус иазкын.


Уххь згеит, Заурҟан, анаҟа адәны анҵәара иаҿу ҳара ҳҭаацәа хара рыманы ирыхьма!


Зны-зынла иара илымҳа иҭаауаз, аҩныԥҳәыс лымаҭәақәа алагьан иӡааҵаны ианылӡәӡәо, аҭӡамцқәа иргәыдҭәало асапын шәах иарчыз ацырӡәӡәахеиԥш, амшын цәқәырԥа лаҟәқәа ахьарчҳәа аҟәара инадыччалоз абжьы заҵәык акәын.


Уи хара-ааигәантә иааз ҳарҭ аишьцәа зегьы иҿаԥхьа ҳнаиргылан, Аԥсны жәлар зегьы ҳнарыдкыланы, иахьатәи аныҳәақәа ҳрыдиныҳәалеит, ҳадгьыл ҳара ҳада аҳ дшамоура, Зыԥсадгьыл хазына иацәыӡхьоугьы, аӡы ахьышьҭрахь ианыхынҳәуа еиԥш, ишыхынҳәыша ҳәа ныҳәаԥхьыӡс иҟоу зегьы ҳагмыжькәа ҳаиныҳәеит.


Рҩызцәа ахьынрыжьыз ианааи, Даҭикәа зегьы ааидыԥхьа ланы иреиҳәеит уахатәи рыдҵа.


Ацыркь Дыргәын, – иҳәеит Расым, аха уи ииҳәаз рхахьы иаамгакәа, Ионеи Андреи реицәажәара инацырҵеит.


Сыҿҳәара анбааиуеи ҳәа дыԥшуп, издыруам арахь иԥшәма бзиахә ихәҭаа арахә иқәникыларц игәы ишҭоугьы.


Нанду арбаӷь еиларшәшәа ичаԥаны инықәлыргылеит, ашыла ҿа иалхны абысҭа еилатыруа иуны иҩкналҳаит, Аслани сареи аҩы ҭыхны иааҳгеит.


Аиеи, аҵыхәтәан, аамҭақәа рҽанырыԥсах, акҿаҩрамаҭәа анкаҳа, зегьы аԥарахь ииасит, аха уигьы харшәми, харшәуп!


Уи азал ҭбаа-ҭыцә, аҽы ҩнаурхәмарратәы ишыҟазгьы, уажәы атәарҭа акәым агыларҭагьы умоуа кәапеишәа иаадырҭәит.


Урҭ зегь реиҭашьақәыргыларазы зегь раԥхьаӡагь атәым хьыӡқәа алжәатәуп, уи азы ҳаҷкәынцәа шаҟаҩ ршьа каҭәозеи, аха ишԥааури, аԥсуаа лахьынҵас ус иҳаузар


Иааиуазҳәагьы уаҩ дсымбеит, – иҳәеит зназы, аха нас ибжьы ныҵакны аа, аҳ, ухаҵкы, сумшьын, ухьы згаз са дуасҳәоит, абна хахь аԥса дықәтәоуп.


Аԥара акульт, ауаҩра иаҵанакуа хаҭабзиарақәеи, аламыси ааибышьа рымам, рнапы еикәыршаны изеибахьчом, изеинышәом.


Уажәраанӡа амшын иахәаҽны аԥсра иаҿыз ахәҷы, сара саниба, даасылаҳәны сикит.


Дара ашьхақәа баӷьа-баӷьаӡа адгьыл иқәгылан, амшын зазамазо адгьыл анапсыргәыҵа иантәалан, ахрақәа Адгьыл азы саркьара руан, иара Адгьылгьы ӡса-ӡсо аҳауа иалан


Инеиужьӡаз иԥсҭазаара амҩа хьанҭаҿы иара хаҭала ихигаз, иибаз, иаҳаз зегьы игәалашәара ҭаҵәахуа иман дааиуан, сара сықәшәара дазыԥшызшәа.


Ақәыџьма алацәгьақәа анакәша, аҵыс хәыҷ аҭра ианыхшәа, ашәаҳәаҩ амитә данақәшәа


Адиректор икабинет аҟны дтәан хаҵа шәпа-жәпак, имаӷрақәа ҿыҵәҵәаны, икьаҿ ишьҭахь адесҟәардә ажәҩақәа иҭарԥаны, ихахәы ҩахьхьынӡа иҵарффаны, иԥаҵа ҷаԥшьӡа исаны, абыржәыҵәҟьа аԥаҵасарҭа даадәылҵыз џьушьап.


Сабду иҳәамҭаны саб излаирҵабыргуаз ала, ҳадгьыл еихша-еихшаны изымпыҵакыз аԥсуа ҭауадцәақәаки аамсҭацәақәаки аҳәоуеиқәшәареи аихаҵгылареи еснагь ирыцәмаҷзаарын, еиҳа амчра нызкылаша ҳәа аиканрагьы гра бааԥсны ирылаҽны иҟазаарын, дад.


Зегь зхароу иара сыҷкәын иоуми, бымцан урҭ ирдыруа аԥарагароуп ҳәа уажәраанӡа сааимгеи, џьара хәарҭарак иоушазаргьы, дхәыцуан сан, урҭ ирҳәо шхалымҵозгьы.


Џьандрии Бесои уаҳа ирыламцәажәакәа рҿынархоны еиԥш, ус рышьҭахьҟа аӷьалпалбыжьқәак рлымҳа иааҭасит.


Иарбан усзаалак излацәажәо, ҵарадыррала акәымкәа, ауаа ҟәышцәа ракәын иахцәажәоз, изыӡбоз, амҩа иқәызҵоз.


Уи давсуам иара убас аурыс ҳәынҭқар идминистрациа аҟнытә изықәшәақәо азалымдарақәагьы, аха аначальник уи ииҳәаз ихахьгьы иааигом


Уи иаҳа иазыҭрысуан иахагылоу ацәымзаркыра аӷбақәа амҩа ахьыднарбо азы агәаӷ акызшәа.


Асаӡуаа — иахьатәи аамҭазы инхоит Ҭырқтәылеи Аҿариеи. Амхаџьырра аԥхьа инхон Аԥсны амраҭашәарач, аӡиасқәа Шәаҽеи Гагреи рыбжьара.


Иарбан литературазаалак зегь раԥхьаӡа иаанарԥшуа иара злиааз аамҭоуп, иахьатәи аԥсуа поезиагьы ахәшьара хада злаиуа иахьатәи ауаҩы иԥсҭазаара, иусура, ихәыцра, амилаҭ рыгәҭыхақәа, рхаҿра шаанарԥшуа алоуп.


Ирыԥныз ақыҭақәа ирыҵалеит, ауаа хдырҵәеит, рыҩны-ргәара еилаԥыххаа, рашҭақәа алыкь рҭарыжьит, рырахә-рышәахә ықәырхит


Дук мырҵыкәа, асы еиқәыцә изқәыжьыз ашьхара иҩавҵын, амра хаакәакәараӡа, гәырҩеи гәаҟрылеи иҭәыз ҳаҩны абарҵа иааҵаҷҷеит.


Урҭ аеҵәақәа ахԥа рахьтә руак лара лакәын, егьи зыбзиабара лажәра иҭалгалаз арԥыс, ахԥатәи дара ирхымшаз аҵеи.


Лыпроректор драцәажәақәахьазар ҳәа Леуарсан дгәыӷит, акәымзар Нара лымала аиҳабыра дрылалар лыгәхьаа зкуадаз.


Иара абасҵәҟьа акәын дшыҟаз НҩЏьанашьиагьы оҩышьалагьы, усушьалагьы, аха абрыгь ачымазара дахҭанакын иқәраҿы цқьа днаӡаанӡа инарцәымҩа днықәлыеит.


Аха ишсылымшоз еиԥш иац ҽаӡә лыбзиабара, иахьа сара исылшом бҩызара, амала, мышкы зны атрон аҟны снанаган сҟалар, бара бҭынчра ахьчара ус-ԥшьаны иҟасҵоит.


Агәыӷра иабжьума, уи ԥхараха иныруеит, иудыруеи дкәаԥӡа даатәар уаҵә анша.


Мамзаргьы ахы мацара акәу изыз хәыцуа, уаҳа адунеиаҿ амла иакуа, акрыфара зҭаху аӡә ды ҟоуп ҳәа иҟаму?


Ус акәымкәа, зегьы мзызс ирыҵоу сара сакәзар, зҽырмашьца-зҽырҩашьан, ирыцәнымхошәа зҽыҟаҵаны ҭынха гәакьаҵас ирыдгылоу, сара?


Урҭ Дали Ҵабали ианҭанагала-нахыс ҳахш ахааҵа заҵа иамкрыз, еиҳагьы еилададахеит, аишьцәа ҳшьеи ҳахши еилаҭәеит, уаанӡа иҳаламыз аҭыӡшәа бааԥсқәа ҳалалеит.


Арҿиамҭақәа џьара иалкаау системак аҿы раагаразы, рыԥхьаразы, ргәынкыларазы иманшәалахарц, жанрла реихшара апринцип иқәныҟәеит.


Ихатәы бызшала уи ашәа уаҳа идрыҳәом, знык зҽазызкызгьы, иҩны игәара дацәдырӡуеит идырбом!


Ажәала ианқәоу рыла мацара акәым, аҭыхымҭақәа ианҵоу рылагьы, издыруада амузеи азыҳәан акыр иаԥсазар ҳәа иааҳгеит.


Мамзаргьы исаӡама, исаӡама рацәак, уажәоуми, зынӡак, аа, ааигәоуми ажәа анысниҵаз?


Ишуҳәара, Мамиа, абарҭ иҳабашьуа Сталин ихааназгьы ирдыруазу иахьатәи аибашьра ҿиараны ишыҟаз?


Уи сшашьҭаз, дырҩегьых ауаа рыжәпарахь снанагеит, дара рыда ԥсыхәа сымамкәа сҟалеит.


Актәи ашәҟәы аҿы узиамҳәаргьы ҳәа ианыз ажәа, анаҩстәи аҭыжьрақәа раан узиамҳәазаргь ҳәа еиҭакын.


Шьыжьыказ шәҩагылан Ашьхахь шәнаԥшуазар, Уи ақәцәан ихалаз Аныҟәаҩ дшәымбозар, Алада агәаҩахь Шәеимымдан лаԥшыша


Акомедиа Ҩыџьа апрофессорцәа иалоу аперсонажцәа иаарылукаартә иҟоуп хаҵеи ԥҳәыси Ҷыҷыни Кәыкәынеи.


Ауаагьы ирҳәоит, ларгьы илбоит дзеигәыӷуа акгьы шыҟам, дыззыԥшузеи нас уи шьоук ргәараҭа?


Адунеи шааҳәуаз, дызмыԥхьаӡакәа инаганы инықәиргылаз шәыҟә гәарҭак рааихыршәшәарагьы иҭахымкәа, аихац иҭаркыз алым еиԥш, абра дыҩнагьежьуа дшааҩнахоз!


Егьырҭ еиҳа ихәыҷқәоуп, рацәак рзеилкаауам, аха уара зегьы еиҟәур шәоит!


Иҵх лашьцаран, Ахьҭа анӷьеҩуа, Сықәыз ашьха Наҟ хара, Сгәаҵа иҭымҵуа, амца рхылҵуа, Зҵаатәқәак срымоуп, Са сбылуа.


Акызаҵәык еилыскааз ҳара ҳахь иааҟало зегьы абрантә ишалагоз ауп, аратәи аиҳабыра дара рылаԥш иҵамшәакәа аҵысҵәҟьа Кавказ ишзахымԥраауаз ауп.


Ааи, дадхеит, арахь бзиарак рбондаз имаауази, аха иҽеиу акагьы шыҟам рдыруеит азоуп изымаауа, аҭык ҟаиҵеит Басиаҭ.


Аҟарачқәеи абалкарцәеи рҟны ажәабжьҳәаҩцәа халкжер - чи ҳәа ирышьҭан. Урҭ Нарҭаа ирызкыз ажәабжьқәа ишырҳәо еиԥш, ҿык аҟынтә ҿык иҭалон. Аҟарачқәеи – абалкарқәеи иртәу Нарҭаа репосгьы иахьа уажәраанӡа аагара зыбзоуроу ажәлар роуп, урҭ ргәынкылара иабзоуроуп шәкыла аҭоурыхқәа.


Ашьҭахь иҩны унеир, исаркьалыхушәа, еилыџьџьа-еилыԥхаауа ахышә иқәгылаз ашәҭ ссир убла наахон.


Автобус иҭахәаҽны иамаз абжьы, знык ахақәиҭра анаиоу, аҳауаҿы аԥсабара арцәажәон.


Егьырҭ иааз реиҳараҩык аимператортә усқәа реилыргаҩцәеи ар рхадацәеи роуп, аӡәызаҵәык ида уи дҵарауаҩуп, Леон аҵара изырҵоз дреиуоуп.


Агвардиа шкәакәақәа афицарцәа еилыркааит аҳәаа ихымҵкәа, араҟа, аимпериа ду аҩныҵҟагьы макьаназы еиқәханы ишыҟоу убасеиԥш џьаанаҭ ҭыԥк, аҟаԥшьқәа ршьапы акәым, рыбз шҳамгьы ахьымнаӡац.


Абригь иҳәеит, Абрыскьыл ихы наикәаҽит, иԥсадгьыл Аԥсны уаҳа цхыраара ахьизамҭоз аҟнытә.


Ақма қыҭа езыр Кадын, кадын акәар дҭаҳаит, шәалыбеи дсыцҭигаразы сааит.


Сызлагылоу сҩызцәеи сареи бзиабарала, акомбаингьы ашахтаҿ инҭаҵа, аус аауеит уа механизмла, скомбаинеруп, крызуеит смааԥсаӡо.


Уара ашьҭахьҟа уиас, умццакыкәа ԥшьшьала уҳашьҭаз, – иҳәан, иара аҷкәынцәа днарԥызеит.


Урҭ ҭакыԥхықәралеи ламыслеи иныҟәигоз имаҵурақәа роуп, жәаҳәарада уи дызлоу иуаажәлар рыҩнуҵҟа ҳаҭыр иқәны, игәра рго, бзиа дырбо деицгәарҭартә дҟазҵаз.


Ҳқыҭаҿы иныҵаҩ-ааҵаҩқәан ирҳәа лон сынтәа Киевтәи акиностудиаа ароман Ахра ашәа иал-ху асценариа ала акино аҭыхразы иаарц иҟоуп ҳәа.


Аӡиас аласышьалеи аҟазшьалеи иудыруеит, изҭысны иаауа аӡышьҭра адәы иашара иагәылгоу, мамзаргьы ацаҟьақәеи аҿыбгарақәеи ирыҿганы иаагоу.


Абжьааԥны анышә илыҵаршьшьны, ауардын асаԥыџь анаҵадыргыло еиԥш, злабҷашь зҵазыргәоз аҭаҳмада, уажәы илабҷашь зынӡаск иҭахӡамшәа, адгьыл иқәиркәашаауан.


Даҭикәа дшақәшаҳаҭыз ирдыруа уи инапы ааирӷәӷәан, иав томат ырмазеины, аҩны аҭӡамц иҽаавеикит, Лиошкагьы днеи ҭаԥан, абарҵа ашьаҟа дааватәеит


Урҭ реиҳабы заб џьарқәа харшалан иеидгылаз инарыдиҵеит, дықәшьны, изхара изымбацыз иқыҭа далыжәга!


Аха лыхәыԥҳа Ҳабыџь ламысдарыла длызныҟәеит, нас лыг-лҿы амырҳәаӡакәа, маҳагьарыла лхәыҷқәа дырхыкәкәааны, Ҳауд захьӡу хаҵа лыгк дииҭеит.


Абри акәхарын Ааԥынтәыла ҳәа ҳара ҳпоет дзышьҭазгьы, дызлаз, дызлахәыз, зда дхәарҭамыз.


Илыгхеит, аха ус иаҳагьы илнаалон, дыԥшӡан, лыблақәа рхаӷӷалашьа лгәаԥхомызт умҳәозар.


Сара сзы уи уажәшьҭа ԥсык диҩызоуп, иара изгьы сара сызусҭада, ԥсык сиҩызами!


Уажәшьҭа шәазхәыц, уи ашьаарҵәыра аҩныҵ ҟа иалагылаз, иалахәыз, аха еиқәхаз аԥсуак ианҵамҭақәа ыҟазҭгьы иҳарҳәауаз.


Хәангаҵасгьы аарла игәеиҭеит абқәа шеицыз ижәпаны, уи ааигәамызт, такә набжьан, шәақь иазанмго ихаран.


Иаҳа-иаҳа агәра игон дызну амҩа ишҵоура мҩоу, избанзар, иара реиҳа дзықәгәыӷуаз, зыхшыҩи зажәеи ҳаҭыр ақәиҵоз Кыҷеи, иара иаби инадыркны, қәрала иаҳа изааигәаз, ҩызас ииԥхьаӡоз, игәыла, анхаҩ бзиа Ҭамел уҳәа, Абзагә дызҿыз иадгыла акәым, иаахтны, ирҳәон, шьыцра бзиала ишиҵашьыцуа.


Шьалуа Ченгелиа ари аниҳәоз иватәаз, изыӡырҩуаз Баџьга Аргәын коментари ҳасабла абас иҳәеит


Уигьы азмырхакәан, ажәҩан ахьынтәи акырцх леиуашәа, иҵар-ҵарӡа аихаҵәқәа зхаз ахәымпалқәа рҿаархеит.


Амацәаз ырхынҳәны, Ҟаимаҭхан лнапы ианахаиҵа, иҩышьҭыҵыз ихы-игәы ақәыбзиара, уаҳа иаамлаҟәыцызт Марыҭхәа.


Шәара, аԥсуаа аиааира жәгеит, аха Қырҭтәыла аҩныҵҟа даҽазнык аиааира агеит афашизм.


Аҩада иззааҭгылоу ипоезиатә ԥҵамҭақәа ҟаимаҭла агәра ҳдыргоит Аџьба арифма иазҟазоу, уи ала ажәа асахьаркыра, аԥсҿыц ахаҵара, ииҭаху аԥштәы алкаара аҵшьра зылшо аӡә иакәны дшыҟоу.


Уи адагьы схалагьы агәр лаҵашьа сҵан, сыԥсы маҷхошәа шызбалак, аҟаԥҳәа инасыласҵон


Исызҭои, иабаҟоу мыч дуӡӡак ара, хыхь аԥҭақәа рҟәаҟәа сахьықәтәоу сара?!


Дара зегьы еиуеиԥшым аганқәа рыла амилаҭ ашьақәырхара, амырӡра, уаҵәтәи амш ахь амҩа иаша алхра аидеиа ныҟәыргоит, абраҟа, абри аидеиаҿы аки-аки хеибарҭәаауеит.


Ус акәын иара, дангәырӷьацәозгьы, дан гәырҩацәозгьы, зны-зынла иузеиҩдырааӡомызт, избанзар урҭ аҩбагь ауаҩы ибзиан иҵәахлароуп ҳәа агәра ганы ды ҟан.


Насгьы, ихадароу, алитература ззаԥырҵоз аџьажәлар рмилаҭтәи рсоциалтәи еиҟарамра игәкыдхыган, ихьанҭыџьӡа рыхәда иқәыӷәӷәон.


Маҷк дааԥшыр акәымзи Мансоу ииҳәаша иҳәаанӡа, аха изымчҳаит, зны-зынла ахысҩы бзиагьы цқьа дкылԥшаанӡа ишәақь ицәҭымҟьалои.


Урыстәылан иҟалаз ареволиуциа иахҟьаны, ҿыц ихҵәаны, уахь аҳәаанырцәҟа инанагаз ракәзар, Џьамал иахьыҟазаалак иԥшааны дрыҿцәажәон, рхы-рҵыхәа ҭиҵаауан.


Кыта иҿырҟьаса илзаалгаз ажәабжь маҷк деиқәнакшәа дҟанаҵазаргьы, уеизгьы убри шьҭа аҵыхәтәа шыҟалаша лаҳаанӡа лгәы арҭынчшьа лымамызт.


Ардимон дызҿыз иажәабжь абранӡа ианеиҭеиҳәа, ацәажәара даҟәыҵны Аҭласҟан днеизыԥшит, аха илымҳа изкыдҵа изыӡырҩра даҿызшәа аниба дырҩегьых иажәа инациҵеит.


Анышә дахьамардаз лыԥшаан, цәгьаԥсышьала, ламыс злаз ԥҳәыск дыԥшааны, аԥара лылҭеит анышәынҭра дахылаԥшларц, лара лыԥсы лыманы лхәыҷқәа рахь лыҩныҟа дгьежьит.


Нхыҵҟа ицан иҟаз аҳ Рамзыц, Маиҟәаԥынтә дхынҳәны, шьхамҩала дшаауаз, акаҵәараҿ даныҩхала, иаҳҭнырԥарцәа ирхыԥхьаӡалаз аҳазар ҷкәынцәа рыҽқәагьы даргьы ԥшны ишгылаз ибеит.


Цәгьаԥсышьала ҳнапқәа еибаркны аҿышәаҭҟны ҳаннеи, ҳабла ҳамжьо иаабеит, аҳаԥы анҟ уанхәыҵалалак, еиҳа иҭбааҭыцәӡа ишыҟаз.


Ари адинхаҵара раԥхьаӡа иит, ицәырҵит ананамгацәа, агәаҟцәа, атәцәа ирдинхаҵараны, ирхыхьчараны, ирфилософианы.


Ахысҩы бзиа ихы ацәҟьара ишазцо еиԥш, араҟа ицәыргоу ҳагха, ҳара ҳагра ду иаахоит.


Дҩагылан днеины иан лхәы дахәаԥшызар, иан адаӷь рҟыжуа афара, аҟаҟара даҿуп.


Иаҳҳәап, Мзалеии Бадреи Мсоусҭ даҳзыԥшаауазар ҳәа Манча дзыҿцаауаз аԥҳәыс-еиба лҿы дцаны, нас игьежьны ианаауаз, Мзалеи акыӡӷы даҿҟьаны данкаҳа, аҩада лхагаларазы Бадра идҳәалаз ашаха рхы иадырхәеит.


Аԥҳәыс ашырҳәа лмаҵурҭахь даахынҳәын, лжәабран мгьал ашәындыҟәра инҭаҵаны, аԥсрахьы дцеит иҳәеит.


Абрис аус иацхрааз авечерқәа ахыҟаҳҵаз ақыҭақхәа рҿы зегьы иҭабуп ҳәа шәаҳҳәоит.


Камаҷыҷ лхаҵа Ҭаҭласҭан илзиуз атәамбара, дызҭаиргылаз агәаҟра мцабз қьоуқьадха дабылуан, лхәыҷы иԥсра дареиџьуан.


Ааи, ари жәымбои, арҭ аханатәгьы ишуаа цәгьақәаз здыруан, – иҳәеит аҷкәын.


Еиҳа еиӷьуп уа иҩнакны ишәымоу ауаа хаала иоушәыжьыр, мамзар акагьы ҳаигӡом, – иҳәеит.


Акы санахьымӡо, ҽакы санахысцәо, уигьы егьигьы сгәы ианҭашуа, анцәа идырааит сышнеиуа сеихәызҵәо, санықәнагогь арантә сара аԥша.


Ԥуҭ инаркны Анапанӡа зтерриториа наӡоу Аԥсны аҳ Келеш-беи Урыстәыла ар раара дазыԥшуп.


Ихьыз сзымдыруа дгәаҟуеит, иԥсы изеивгом, аарлаҳәа иблақәа зны иааԥшуеит, нас инеиқәиԥсоит.


Аа, агәаӷьра ахьааирԥшыз иџьушьаша акоуп, аха исзеилымкааит дыррак сиҭарц зиҭахымхаз.


Ара уара умааицт акәымзар, ԥыҭҩык ааиқәахьеит ҳәа иахьатәи аҳцәа, ауаа дуқәа шьоук рыӡбахә иааимҩатәшәа дахыҽхәангьы иаасеиҳәеит, урҭ рыбжьара аҳәаанырцәтәиқәагьы ыҟан.


Ақыҭауаа рынхамҩаҿы, ақыҭа иахагылаз акадырқәа зеиԥшраз ала акәын, ақыҭа аекономикеи, ауаа рсоциалтә ҭагылазаашьеи реизҳара шыҟаз.


Азин суҭозар, маҷк сгәы сҭахәыцып, азҵаара исуҭаз аҭак уаҵәы иуасҳәап, иахьа исараӡа иҟалозар, – иҳәан, анхаҩ аԥаимбар диҳәеит.


Аха убри аамҭзы, ҳаӷа данҳақәла аҽны инаркны, аибашьра анцозгьы, аибашьра анеилга ашьҭахьгьы, иахьагьы аԥсевдопатриотцәа рхы-рыԥсы, рыԥсҭазаара зегьы аԥсуаа ҳара-ҳара ҳаиҿажьра, ҳаичырчара иазкуп, абасшәа схы сацәажәон, нас инацысҵеит аӡәы иасҳәозшәа, аибашьраан ҳԥыза ду деимаркуан ҳаӷацәеи ҳпатриотцәеи.


Ахымш рыҽны рахәгьы уаагьы ҳкара-уараха, амҩан иҭахаз рцәақәа ҳаманы, ҳахәнеит ҳхы зықәкны ҳцоз ашьха.


Абна дахьылаз џьара ак саҳауазар ҳәа дышнеиуаз акәымкәа, ус иаҳаит ауаҩ гаӡа ауаҩра илызхыз лыда ԥсыхәа умам, убри дуԥшаар, хәарҭара улҭоит ҳәа.


Еиуеиԥшым аамҭақәеи еиуеиԥшым ауаа рҟазшьақәеи, асоциал-ҭоурыхтә зҵаарақәа иқәиргыло реидарахьанҭа ашьҭыхразы апоет изымхеит, иҽизҭамыгӡеит жанрк ахала.


Уаҟа аҵара сҭанаҵы, иӡахыз тетрадк сымбаӡеит, ақьаад бӷьыцқәа ҳарҭон, ҳара иааӡахуан.


Ԥыҭрак ашьҭахь аҭауад Салыбеии иҩызцәа абрагьцәеи ирыхҟьаны, залымдарыла Камаҷыҷ лаб Алиас дҭаркуеит


Афҩы мыждақәа усгьы ахаан ҭыԥ сырҭомызт, километрак шыбжьоугьы исаҳауан, амаҵуарлеиԥш.


Еиуеиԥшым аамҭақәа рзы дыҟан Ҭырқәтәылан, Иугославиа, Болгариа, Еиду Америкатәи Аштатқәа рахь ҩынтә дцахьеит.


Уаҿа дануп, Аԥсныҟа узыхынҳәуаны уҟалозар, ԥсаԥоуп, уанаџьалбеит, атәым дгьыл аҿы дкаумыжьын, дсызга, иреицәоу чнырс дҟалозаргьы, иԥсадгьыли иареи еиныриа, – иҳәеит.


Угәы ишԥаанаго, арахә ахьнырхыз акәу, ауал ахьшәы қәшәаз акәу реиҳа игәнигоз уаб?


Иԥсы ҭазар ҟалап аха ишҭоу ауп иуҳәаша, аҷкәын ииҳәаз иара ихаҭагьы цқьа дазхәыцаанӡа иқьышә инықәх хит.


Ианагь ишыҟаиҵалац еиԥш аҭаацәа реиҳабы ашьыжь шаанӡа зегь раԥхьа дгылт.


Аӡәы ажәлар раԥхьаԥхьагылара зҽазызкыз игәра ганы, иҳәатәы иацныҟәаны иҽеим, иҵарбгагоу алҵшәақәа рҿгьы инанагақәаз ажәларқәа ыҟан ажәытәгьы, иҟоуп аҿатә аамҭазгьы.


Асеиԥшқәа раан, еиуарала, еиҭынхарала, зегьы неилыҵ-ааилыҵуеит, дасу иахьиҭыԥу аганахь диасуеит.


Сара сеиԥш зымч зшәахьоу ауаҩы илшарыма, жәлары зегьы ирылаҩыртә еиԥш, ари абыкь асра!


Аҭоурыхтә-фырхаҵаратә ашәақәа ԥшькьаҿ-иԥа Манча ахаҵеи Баалоу-ԥҳа Мадинеи ԥшькьаҿ-иԥа манча ахаҵа, имшәаӡо агәы зызҭаз.


Ирҳәашазеи, хьуп ирҿыҵуа, ражәа ахш еиԥш ирыцәхыҵт, зегьы рҟәышуа, зегьы рҿыцуа, изыхцәажәаҵәҟьоз дырцәыӡт.


Сара схаҭагьы аарла сыԥсы шҭазгьы, сызхара ыфаны адәы сықәу џьушьап, ари арԥыс убасҟак сгәы дрыцҳанашьеит, имахәар снаҵагылан, ҳпункт ашҟа дсыманы сааит.


Абри аҩыза азнеишьа, абри аҩыза ацәалашәара ҟаимаҭ амазаара ихацнаркуан, еиҿнакаауан иажәа, уи иахьаҭыԥу иаргылон ацәаҳәаҿы.


Адырҩаҽны, ҳҩызцәа изасҳәаз зегьы анахнага, сара сажәа самеижьарц азын, изулак сдырк сиҳәан, анкьа ҽык ауаара аӡәы ишигашаз ала, имашьына ауаара имсхын, ианысҳәаз аамҭазы Зинараа рбалкон аҵаҟа сааины саагылеит.


Абжьааԥны ҳанцәажәо ҩыџьа-хҩык мҩак аҿы ҳахьааиқәшәо аума еизара дук аҿы аума аԥсуара аԥсуара ҳәа ҳӷьаҵәы-ӷьаҵәуеит, ҳмилаҭтә традициатә ҷыдара бзиақәа ҳцәымӡындаз ҳәа ҳреиҷаҳауа, ҳрыхӡыӡо ҳцәажәоит.


Уаҳа сырҿиаратә шьара сзықәымлеит, акәыт ҵарҭа змауз еиԥш, сықәгьежьуеит, иаасмоуӡеит уаҳа ҭыԥк налкаан, сахьбызтәашаз, сахьбызхәыцшаз, сахьбызҩышаз!


Уажәшьҭа сгәы рҭынчны сынарцәымҩа сықәлоит, агәра згеит, зхьышьаргәыҵа ҳакәхшоу Анцәа ибзоурала


Зегь акоуп, иара иаҳа илшоит, саргьы смаҵура самихуеит, уаргьы уԥхасҭеитәуеит ҳәа иеиҳәахьан.


Бзиа ишԥазбо, абаҳчара амза анҭаҷҷо, бара баныҟоу сааигәара быхәмаруа, быччо!


Шәара, аҳәаанхыҵ иҟоу, аԥсуаа шәызгаз амҳаџьырра аҵкыс иеицәаз ҳзыҟалеит ҳарҭ, араҟа иаанхаз.


Аусура ашьҭахь, аидыслара ӷәӷәаҿы аиааира згаз реиԥш, аӡәи-аӡәи ажәа-уаара ҳаибамҭо, ҳгәалаҟара шьҭыҵны даҭагьы саргьы ҳаицны ҳқыҭа Амзаҿа ҳалаланы ҳнеиуан.


Рыӡбахә иҳәоит жәлар рхәыҷқәа рҵара еиҵызхуа ҵәашьаҟаны, уи иаҵагылаз Фома Ешба, Кәаҵиа Маршьан, Петра араиа уҳәа убас егьырҭгьы.


Ҳаҭшәоуп даара, даацәажәоит адиректор, ауадақәа ҳазхом, скабинетгьы абас иҟоу зегь ҩнаҳмаргылар ауам


Ара иҟан далааи ҵабалааи рыҩнуҵҟа раԥ вакьыцла заанда зышшуа ҳәа изышьҭаз, баҩлашала ичоз абчараҳ дахьқәа


Вано, абџьар уаҩы имбаратәы шәныҟәароуп, ԥҳәызаргьы, ҭәазаргьы, акы шәхы иашәырхәароуп.


Изыҟоуҵои уаҳа бзиа ибаны иааугаз, – иҳәеит Бено, ҳзеиԥш баҟа днаганы иаргьы далоусоит.


Сҭаацәа, смаҭацәа, сҩызцәа ирасымҳәалои исашәҳәақәаз, – иҳәан, нас дазыхынҳәит Сталин иӡбахә зиҳәаз, убри, Ԥаҵаду ихҟьаны агәаҟра дуқәа ҳрықәшәеит ҳара Конкинаа.


Жәларыки иду-ихәыҷы тәылаки рыҟазаареи рыҟамзаареи азҵаатәы ахықә инаганы ианықәгылаз аамҭазы ауп уи ажәлари уи атәылеи гәыкала ирзыҟоу аҩызцәагьы анцәырҵыз.


Шәнеила, шәнеила, аҿар хацәа, Амра игыло шәа ишәҿаҷҷап, иахьа игыланы иҿарҳасуа, уаха дзыцәом дыԥхаӡа.


Сара даара исҭахын уара араҟа усымазар, аха иаха аимператортә еилацәажәараҿ ԥсҳас Абазгиаҟа уара ушьҭра аӡәк иеиԥш зегь ақәшаҳаҭхеит.


Ус шакәызгьы, усҟан ҳара ашәҟәыҩҩцәа ҿарацәа иааиҵагылаз ҳаиднакылон аиҭарҿиара амҩа ҭбаа ианылаз ҳлитература.


Шҭеи гәареи, ҵлеи чықьи ырлашо амза каҷҷа иԥхон, ҽнышьыбжьонҵас алаԥш-ҿаԥшы ыҟан.


Абас еиԥш Мсырбеи ихымҩаԥгашьа ҵаҵӷәыс иамоу ҳзырбо акакәны иҟоуп урҭ реицәажәара.


Абри аҭынчра ду, анаџьалбеит, ихьатә кәасқьа адәахьала иадшаҟь-шаҟьало, аҭыӡқәа иахьрыдыӷәӷәало, акәтаӷьцәа шԥымҽра иԥнамҽуандаз!


Лшьапала дасуа, адӷрасуа мацара убас илхәахәеит, аԥсы азыҭмкаауа, аҵәаарагьы алымшо, еиханы ишнеиуаз, машәыршәа иабан, ацәыраҭӷә аҵаҟа иахьынцәыҵалаз, аԥсы алшәшәан, хәылԥазынӡа иагьԥсымкәа иагьбзамкәа ус ишьҭан.


Уи ара сааицыԥхьаӡа ахы сгәаланаршәалап, иагьаџьара сцаргьы, егьарааны сҽахызгаргьы, исхашҭыргьы, аҩныҟа санаауа абри аҭыԥ санаавалалак ахааназы ӷьара зқәым ахәреиԥш, аҽхнартлап-Михеи сареи абраатәи ҳаиқәшәара сгәаларшәо, еиҭасгәаларшәо, иаасыцрымҵӡо.


Уи иажәа анагӡара имҭакәа, уаҟәыҵ, ииҳәаз ҟашәҵа ҳәа аанарго, инапы ааиҟьеит Едрыс, нас даахьаҳәын, ибжьы ныҵакны


Аха, аамҭа ахьца зымбакәа, шьыжьу шџьысшьо усыцәцоит, зныказы усҟан, ҭынч сымтәакәа, уахьцо суццарц сҭаххоит!


Изыԥсоу ҳәа рацәак егьыҟамкәа, арахь ахырҽхәара иахамшәало ауаа, апоет ацәышлардыгәқәа ҳәа дрышьҭоуп.


Шаԥсыӷк, аҵара иманы, дышәҟәыҩҩны, ажәаеинраалақәа ахьӡыртәрақәа иҩуа, дпоетны дыҟазаап ожәы Ҭырқәтәыла Мысҭафа Быҭәба излаиҳәаз ала.


Араҟа аибашьра иазыҟарҵоз аҿар абжаҩык, цқьа иҟамлац атама еиԥш, аарла рхәы-ржьы ааинышәшәылон, абжаҩык еиҳа иаахбыџқәан.


Уи сҳәеит ҳәа, ус аргама ахы агәаздура, аханыҽхәара зегьы ирылшом, уи акәымкәа уажәы абра сара ма исықәлоу сҩызак иаҳҳәазҭгьы, изаҳауаз убасҟак ихаккалаз џьшьара тәыҩақәа аргама иҩеи иҩеихагыларын


Иага дымдырзаргьы, уи аҵла гәаҩаҿы асаби изы ишшәарҭаз ихаҿы ишԥамааирыз.


Егьа ус акәзаргьы, ҳнапы злаку ҳгәы ахмыршәакәа агәацԥыҳәара ахьҳаулаша ҳазхәыцуазароуп.


Анцәа ирцәымӷуп ақәылага бџьар, урҭ зыдгылауа аԥсҭазаара еиқәзырхауа, уи аԥшӡара зыхьчо абџьар ауп.


Уар, иумҳәан абааԥсы, қыҭак срылҵит, – лҳәон ларгьы, аха иара ииҳәоз даҟәыҵуамызт.


Изыхҟьоз иара ихаҭагьы издыруам, абри аӡӷаб даацәырҟьацыԥхьаӡа, Ӡыкәыр игәы аҽареиџьуа иалагеит.


Иажәеи иуси ртәы саналацәажәо, салацәажәарц сҭахуп ипоезиеи ихатәы ҟазшьеи ахьеиқәшәаз ԥсҭазааратә ҿырԥштәык.


Нхара-нҵырала деиқәбаа дынхон, дгьылла, рахәла иҽеибыҭаны дыҟан, аҭаҭын аазрыхшаз аҭырқәцәа идгалан иман.


Схаҵоуп ҳәа аиқәа ушьаны, Аԥсны ҟьаҟьа дуӡӡа уқәны, амц шԥоуҳәои, узырԥхашьаша, ашәыргәында ииҳәо амц.


Макьаназы, аиаша уаҩы иҳәар ами, акгьы алымҵит уи иҭаҭын рыԥхга машьына.


Фатима илҭаз адыррақәа еиҿибаарц Гана дхәыцуан, дхәыцуан, шьҭахьҟа амҩа дахьынӡаныз.


Иацәшәон ахәыҷы илакә нҵәар ҳәа, абна иаалҵит ҭынч аҽарҳа, акакала ицәырҵуан нас


Аха уаҩԥсык шәашьа-зашьа изаҭом, ишәҟәыҩҩра аамышьҭахьгьы, уаҩԥсык, уаҩы хаҭак иаҳасабала уи иҟаиҵараны иҟаз анырра.


Уамашәа иубартә иҟоуп, археолог ибаҳа ашьҭыбжь рмаҳаӡакәа аҵарауаа Диоскуриа аӡбахә ахьырыҩуа, иахьалацәажәо.


Уи аӡыхь ырхәашьтәын, ибжамҽамны иҟаҵатәын, ан лакәзар агәра лыргатәын анарха ахьамам азы лхәыҷы лбызшәа илмырҵаргьы шауаз.


Џьармаҭ хадара аиҭар акәын ажәылара ахыркәшара, ҩызара изыруан Баҭхәыр, Арудан, Арзаҟан, Ҭаскәаҷ уҳәа, ирхьыԥшыз ԥшьынҩажәаҩык аибашьцәа.


Шаҟантә сазхәыцхьаз, санбӷала, ашәанцәа алаба санҵаны санааҭыргаҵәҟьа, абраҟа дабаанагеи ҳәа


Акакан ԥҽыга аасгап иҳәан хԥаҟа уерс ахьыбжьаз Анқәаб Лука иҿы днеит.


Насгьы ишәаҳахьазар акәхап, Урыстәыла аҳратәра еимырхит, анхацәа зегьы адгьыл аахәара рықәшәеит.


Лад ихы зынӡагьы инеилууаан, ахаҳә днахьшьшьы аӡы дынӡааҳалазшәагьы игәы иабеит


Ахызаҵә зҿыназхаз, ауарбажә аԥыцқәа ирмаахакәан аҽывҳәа аӷба амазгәыҭ агәҭа иҩкылнацҟьаан, аҿҿа аалнаргеит.


Цәшәарҭак ҳанынҭагылалак, аҟыԥҳәа аӷәқәа рҭыԥ аҿы иныҟаҵаны, акгьы иаҿӡамыз иеиԥш, дасу ҳцәарҭаӷәқәа ҳҽынарықәҳаԥсон.


Ажьа жьа ԥшқандаз, ацәи ауардыни еиҵаҳәаны исыман сцан, азшьапыкгьы рзаамгеит, – иҳәеит.


Аха исазраӡада, убри аминуҭ инақәыршәаны Абас машьынала даацәырҟьан, ахьшь нышьҭасны акәҷышь мҵарсны ишаго ҽиԥш, даашьҭԥааны дцеит!


Апоет дымцаҵәҟьеит акгьы нмыжь, уи иҭынха аҵак ду амоуп аԥсуа литератураҿы, иԥа Денисгьы иара имданы арҿиара мҩа қәҿиарала дануп.


Салмақәа иҩны уи аҽны амра, алакҭа узҭамԥшуа, имцаԥшьха ажәҩан икыдын.


Бтәар, баахәмарыр, бгәы иҭоу сабҳәар, исабҳәар бажәа ҟәандақәа, сгәы ахәра иамаз уи ала иҿабҳәар, ибдыруаз, иара убри акәзар, ахәыцра исымаз ибамҳәакәа.


Аха егьа умҳәан, мал дук импыҵакымызт, вали Селым-ԥашьа иеиԥш ҳәынҭқарра мчыкгьы имамызт, хьыӡла-ԥшалагьы деицырдыруа дыҟамызт.


Амилаҭ рацәа иашьара Ҳара иаҳзыруеит ҳаиҭаацәоуп, Аурыс дуӡӡагь ҳа дҳашьоуп!


Ҭауадк, иҿы ахьымааҳәра дцартә, дыхҵәаны Ҭырқәтәылаҟа иҿанынеихалак, ҳахәыԥҳа дахьцо ҳара ҳаангылома ҳәа, џьоукы наишьҭалон.


Сызго, сга ҳәа стәамызт саргьы аҭаацәа рзын ԥсымышьҭыга чахык ма зынчара ашыла абасоури ҳәа ақалақьи ақыҭеи еимырҟьо сдәықәын.


Аҳ, ухаҵкы, ишубо, схала соуп иааз, – иҳәеит Бадри, игыршәа быжьхәанчала даацәажәан.


Ажәлар ираҳаз иазыразымкәа акыраамҭа ус еилагылан, нас ихыҵыз аӡы ҩаԥхьа иҵыкәкәаны ианцо аиԥш, дырҩегьых гәыԥ-гәыԥла еилыҵуа мацара, аҳҭынра аҿаԥхьа ҭыкка иааҭацәит.


Уи уажәы ари абаа злашьанҵаркыз ахаҳәқәа рыԥшра иԥшран, илахь игазго иҭажьыз амшын еиԥш иҵаулан, иҭбаан ибла иаҵәақәа


Ахәаџьа Шьарадын агәылара дцан, қәабк иҭахын, ақәаб ауаара иманы дааит.


Мап накәха, иагаҩы иага алозунг ԥшӡақәа рҳәаларгьы, акритика еиҭаҳәашьа амамкәа иҟазаауеит.


Асовет мчы анышьақәдыргылоз абраҟа иааны иҟақәаз аӡәыр ишәгәалашәома ҳәа дназызҵаалак, ирҳәоз акакәын.


Сыԥсы ҩеины сыхәламшәа ааннакылан, наҟ иршәны илымҵасыжьрацгьы сҽыназыскит, аха икараха иҟаз лыбла ҭыггақәа санынырхыԥшыла, уаҳа акгьы мҳәакәа иаалымсхын, сҿынасхеит.


Апоет ирҿиараҿы еснагь иԥсадгьыл алахьынҵа игәы иҵхоит, уи дазыхынҳәлоит, ажәеинраала заманақәа азикуеит.


Урҭ зегь уажә ԥшырҭас иахьрымаз аӷа инап аҵаҟа иҟаз Аҟәа ашҟа акәын.


Астол ианахатәаҵәҟьа, аҳәыҳәқәа идмырбаӡакәа рхәы рылызхуаз даалаган, афатәқәа зегьы иԥсахт


Унан, ацаԥха исымҭаӡеит ҳәа сыҟоуп, бара, лыбжьы ҩҭылцоит, анҭ лхәыцрақәагьы иаразнак рҽыныԥхьарк-ааԥхьаркуеит, ларгьы уаҩ гәҿыӷьра изымҭо аԥсҭазаарахь дыккаӡа даархынҳәуеит.


Араҟа ашәҟәыҩҩы ҩашьара ақәымкәа, ҟазара дула иааирԥшит аԥсуа нхацәа традициала аестетикатә цәанырра ҳаракқәа рыцәтәымны ишыҟамыз, лымкаала ажәа сахьарки ашәеи ҳаҭыр ду шырзақәыз.


Ус анакәха, ҳлитератураҿы игәцаракны иамазароуп, уадаҩрас изықәшәалакгьы, изынҟьа-ԥынҟьалакгьы набыцрада аиаша иазықәԥо, аамҭа иақәыршәаны зшьаҿа еихызго, зегь рыла зыламыс цқьоу ауаа.


Уара уалылхыр, акгьы сҳәом, амала сара сыхәда дахьынҳалар, уинахыс улыхәамԥшыроуп


Ауара-аҭахыра, ашьҭра рзакәанқәа, амцхаҵарақәа, ӡызлан илырчмазаҩыз аԥҳәыс дызхәышәтәуа ахәаџьа, зегьзымчу аҟәыдырԥаҩ Селма, аӡы иашьыз иԥсы аиқәырхара, абасеиԥш иҟоу аҵас бааԥсқәа абарҭ зегьы роуп Камаҷыҷ лыԥсҭазаара еибаркны измоу, насгьы урҭ рҿаԥхьа дымчыдоуп, дхьамҵыр ауам.


Аха ларгьы, илыцызгьы Аҟәа издыруаз маҷҩын, ларгьы наҟ ауаа шылзымдыруаз еиԥш.


Игәазхара иџьықәреирҭа дналс-ҩалсны, игәазхара акартош гәаҭаны даналга, амш лашара шҿыцәаара иҿыцәааны иалгахьан.


Абан, Кьынтышә дицны, ичеиџьыка ифарц, иҩныҟа дахьцо, аиаша ныҟәызго уаҩуп ҳәа сызхәаԥшуаз Раԥсҭан.


Агамлақәа имоҭа инапы инанҵаны, иеигәышә иварсуа акаӡӷы дылҭалт, ҵаҟа аҳәысҭахьы данлалбаа, икаба аԥшь бӷьаауа, иара итәала иныҟәашәа ааирӷәӷәеит, дук ахмырҵкәа Дәаб ацҳа днықәсын, анаара днаҿалт.